2005D0263 — DA — 29.06.2007 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 4. marts 2005 om godkendelse af, at nogle medlemsstater indfører visse særlige bestemmelser for transport af farligt gods ad vej i medfør af direktiv 94/55/EF (meddelt under nummer K(2005) 440) (EØS-relevant tekst) (2005/263/EF) (EFT L 085, 2.4.2005, p.58)

Ændret ved:









▼B

KOMMISSIONENS BESLUTNING

af 4. marts 2005

om godkendelse af, at nogle medlemsstater indfører visse særlige bestemmelser for transport af farligt gods ad vej i medfør af direktiv 94/55/EF

(meddelt under nummer K(2005) 440)

(EØS-relevant tekst)

(2005/263/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgivning om transport af farligt gods ad vej ( 1 ), særlig artikel 6, stk. 9, og ud fra følgende betragtninger: (1) I medfør af direktiv 94/55/EF, artikel 6, stk. 9, skal medlemsstaterne på forhånd underrette Kommissionen om deres undtagelser, første gang senest den 31. december 2002 eller indtil to år efter den seneste anvendelsesdato for de ændrede versioner af direktivets bilag A og B. (2) Den 31. december 2002 havde nogle medlemsstater meddelt Kommissionen, at de ville vedtage undtagelser fra direktiv 94/55/EF. Ved beslutning 2003/635/EF af 20. august 2003 om godkendelse af, at nogle medlemsstater indfører visse særlige bestemmelser for transport af farligt gods ad vej i medfør af direktiv 94/55/EF ( 2 ), tillod Kommissionen, at disse medlemsstater indfører de undtagelser, der er anført i beslutningens bilag I og II. (3) Bilag A og B til direktiv 94/55/EF er ændret ved Kommissionens direktiv 2003/28/EF ( 3 ). Ifølge direktiv 2003/28/EF skal medlemsstaterne sætte deres nationale lovgivning i kraft senest den 1. juli 2003, hvorved den sidste anvendelsesdato, som der henvises til i artikel 6, stk. 9, i direktiv 94/55/EF, bliver den 30. juni 2003. (4) Enkelte medlemsstater har meddelt, at de ønsker at indføre undtagelser. Kommissionen har undersøgt, om de ønskede undtagelser opfylder de betingelser, der er fastlagt i direktiv 94/55/EF, artikel 6, stk. 9, og godkendt dem. De pågældende medlemsstater bør derfor bemyndiges til at indføre disse undtagelser. (5) Det anses for ønskeligt ved samme lejlighed at samle alle hidtil godkendte undtagelser i én beslutning. Der bør derfor vedtages bestemmelser, der ophæver og afløser beslutning 2003/635/EF. (6) For at sikre, at oversigten over undtagelserne ajourføres regelmæssigt, skal Kommissionen foretage en sammenfattende ajourføring af alle gældende undtagelser mindst hvert femte år. (7) De i denne beslutning fastsatte foranstaltninger er i overensstemmelse med udtalelse fra Udvalget for Transport af Farligt Gods, der er nedsat ved artikel 9 i direktiv 94/55/EF — ud fra følgende betragtninger: VEDTAGET FØLGENDE BESLUTNING:







Artikel 1

Det godkendes, at medlemsstaterne i bilag I indfører undtagelserne i bilag I, som vedrører indenlandsk vejtransport af visse former for farligt gods i små mængder.

Bestemmelserne anvendes uden forskelsbehandling.

Artikel 2

Det godkendes, at medlemsstaterne i bilag II indfører undtagelserne i bilag II, som vedrører indenlandsk transport af lokal karakter.

Bestemmelserne anvendes uden forskelsbehandling.

Artikel 3

Beslutning 2003/635/EF ophæves.

Henvisninger til den ophævede beslutning betragtes som henvisninger til nærværende beslutning.

Artikel 4

Denne beslutning er rettet til medlemsstaterne.









BILAG I

Medlemsstaternes undtagelser for små mængder af visse former for farligt gods

BELGIEN

RO-SQ 1.1

Om: Klasse 1 — Små mængder.

Henvisning til bilaget til direktiv 94/55/EF (i det følgende benævnt »direktivet«): 1.1.3.6.

Indhold i direktivets bilag: Punkt 1.1.3.6 sætter en grænse på 20 kg for den mængde eksplosivstoffer til minedrift, som må transporteres i et almindeligt køretøj.

Henvisning til den nationale lovgivning: Arrêté royal du 23 septembre 1958 sur les produits explosifs, modifié par l'arrêté royal du 14 mai 2000.

Den nationale lovgivnings indhold: Artikel 111. Ansvarlige for lagre, som ligger langt fra forsyningsstedet, kan opnå tilladelse til at transportere højst 25 kg dynamit eller vanskeligt antændeligt sprængstof og 300 detonatorer i almindelige motorkøretøjer under iagttagelse af de betingelser, som sprængstoftjenesten fastsætter i hvert enkelt tilfælde.

RO-SQ 1.2

Om: Transport af urensede tomme containere, der har indeholdt produkter af forskellige klasser.

Henvisning til direktivets bilag: 5.4.1.1.6.

Henvisning til den nationale lovgivning: Dérogation 6-97.

Den nationale lovgivnings indhold: Angivelse i transportdokumentet: »Urensede tomme emballager, der har indeholdt produkter af forskellige klasser«.

Bemærkninger: Undtagelse registeret hos Europa-Kommissionen under nr. 21 (i medfør af artikel 6, stk. 10).

DANMARK

▼M2

RO-SQ 2.1 (ændret)

Om : Vejtransport af emballager med affald eller rester af farligt gods, der er indsamlet fra husholdninger og visse virksomheder med henblik på bortskaffelse.

Henvisning til direktivets bilag : Punkt 2, 3, 4.1, 5.2, 5.4 og 8.2.

Indhold i direktivets bilag : Principper for klassificering, særlige bestemmelser, bestemmelser for emballering, bestemmelser om mærkning, transportdokument og uddannelse.

Henvisning til den nationale lovgivning : Bekendtgørelse nr. 437 af 6. juni 2005 om vejtransport af farligt gods, § 4, stk. 3.

Den nationale lovgivnings indhold : Indvendige emballager og genstande med indhold af affald eller rester af farligt gods kan, når de indsamles fra husstande eller visse virksomheder, anbringes sammen i ydre emballager. Mængden af indholdet i den enkelte indvendige emballage og/eller ydre emballage må ikke overskride bestemte vægt- eller volumengrænser. Undtagelser fra bestemmelserne om klassificering, emballering, mærkning, dokumentation og uddannelse.

Bemærkninger : Det er umuligt at foretage en nøjagtig klassificering og anvende alle ADR-bestemmelserne for affald og rester af farligt gods i de mængder, der indsamles fra husholdninger og visse virksomheder med henblik på bortskaffelse. Affaldet er som regel indeholdt i emballager, der er blevet solgt i detailhandelen.

▼B

RO-SQ 2.2

Om: Vejtransport af emballager indeholdende eksplosive stoffer og emballager med detonatorer på samme køretøj.

Henvisning til direktivets bilag: 7.5.2.2.

Indhold i direktivets bilag: Bestemmelser om sammenpakning.

Henvisning til den nationale lovgivning: Bekendtgørelse nr. 729 af 15. august 2001 om vejtransport af farligt gods, § 4, stk. 1.

Den nationale lovgivnings indhold: Ifølge § 4, stk. 1, skal ADR-bestemmelserne overholdes ved transport af farligt gods ad vej.

Bemærkninger: Der er et praktisk begrundet behov for at kunne læsse eksplosive stoffer sammen med detonatorer på samme køretøj, når disse varer skal transporteres fra opbevaringssted til arbejdssted og tilbage igen.

Når den danske lovgivning om transport af farligt gods er ændret, tillader de danske myndigheder sådan transport på følgende betingelser:

1) Der transporteres højst 25 kg eksplosivstoffer i gruppe D.

2) Der transporteres højst 200 stk. detonatorer i gruppe B.

3) Detonatorer og eksplosivstoffer emballeres hver for sig i UN-godkendt emballage efter reglerne i direktiv 2000/61/EF om ændring af direktiv 94/55/EF.

4) Afstanden mellem emballager, der indeholder detonatorer, og emballager, der indeholder eksplosivstoffer, skal være mindst 1 meter. Denne afstand skal være overholdt, også efter en pludselig opbremsning. Emballager, der indeholder eksplosivstoffer, og emballager, der indeholder detonatorer, skal være således anbragt på køretøjet, at de hurtigt kan fjernes.

5) Alle andre regler for transport af farligt gods ad vej skal overholdes.

TYSKLAND

RO-SQ 3.1

Om: Sammenpakning og sammenlæsning af bildele med klassifikationskoden 1.4G og bestemte typer farligt gods (n4).

Henvisning til direktivets bilag: 4.1.10 og 7.5.2.1.

Indhold i direktivets bilag: Bestemmelser om sammenpakning og sammenlæsning.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 28.

Den nationale lovgivnings indhold: UN 0431 og UN 0503 tillades sammenlæsset med andre bestemte typer farligt gods (varer til bilproduktion) i visse mængder som anført i undtagelsen. Værdien 1 000 (jf. punkt 1.1.3.6.4) må ikke overskrides.

Bemærkninger: Undtagelsen er påkrævet for hurtig levering af sikkerhedskomponenter til biler i takt med den lokale efterspørgsel. På grund af det store varesortiment lagerfører lokale værksteder sædvanligvis ikke disse varer.

RO-SQ 3.2

Om: Undtagelse fra kravet om transportdokument og afsendererklæring for visse mængder farligt gods som defineret i 1.1.3.6 (n1).

Henvisning til direktivets bilag: 5.4.1.1.1 og 5.4.1.1.6.

Indhold i direktivets bilag: Transportdokumentets indhold.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 18.

Den nationale lovgivnings indhold: For alle klasser undtagen klasse 7 kræves intet transportdokument, medmindre godsmængden overskrider angivelserne i punkt 1.1.3.6.

Bemærkninger: De oplysninger, der fremgår af mærkningen på emballagen, anses for tilstrækkelig til indenlandsk transport, da et transportdokument ikke altid er hensigtsmæssigt ved lokal distribution.

Undtagelsen er registeret hos Europa-Kommissionen under nr. 22 (i medfør af artikel 6, stk. 10).

RO-SQ 3.3 (Tilbagekaldt)

RO-SQ 3.4

Om: Transport af målenormaler og brændstofpumper (tomme, urensede).

Henvisning til direktivets bilag: Bestemmelser vedrørende UN-numrene 1202, 1203 og 1223.

Indhold i direktivets bilag: Emballering, mærkning, dokumenter, transport- og håndteringsinstrukser, instrukser for køretøjets mandskab.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 24.

Den nationale lovgivnings indhold: Specificering af gældende forskrifter og supplerende bestemmelser om anvendelse af undtagelsen; op til 1 000 l: svarende til tomme, urensede emballager; over 1 000 l: overholdelse af visse forskrifter for tanke; kun transport af tomme og urensede emballager.

Bemærkninger: Liste nr. 7, 38 og 38a.

RO-SQ 3.5

Om: Undtagelse for små mængder af visse former for gods til privat brug.

Henvisning til direktivets bilag: Tabellen i 3.2 for visse UN-numre i klasse 1-9.

Indhold i direktivets bilag: Transporttilladelse og -bestemmelser.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 3.

Den nationale lovgivnings indhold: Klasse 1 til 9. Undtagelse for meget små mængder af forskellige varer i emballage og mængder til privat brug; højst 50 kg per transportenhed; anvendelse af de generelle emballeringskrav til indvendig emballage.

Bemærkninger: Tidsbegrænset undtagelse, som udløber 31.12.2004.

Liste nr. 14*.

RO-SQ 3.6

Om: Tilladelse til sammenpakning.

Henvisning til direktivets bilag: 4.1.10.4 MP2.

Indhold i direktivets bilag: Forbud mod sammenpakning.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 21.

Den nationale lovgivnings indhold: Klasse 1.4S, 2, 3 og 6.1; tilladelse til sammenpakning af genstande med klassifikationskode 1.4S (patroner til små våben), aerosoler (klasse 2) samt rense- og behandlingsmateriale i klasse 3 og 6.1 (UN-numre anført) som sæt, der skal sælges i kombinationsemballage i emballagegruppe II og i små mængder.

Bemærkninger: Liste nr. 30*, 30a, 30b, 30c, 30d, 30e, 30f, 30g.

FRANKRIG

RO-SQ 6.1

Om: Transport af bærbart mobilt udstyr til gammaradiografi (18).

Henvisning til direktivets bilag: Bilag A og B.

Indhold i direktivets bilag: —

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 28.

Den nationale lovgivnings indhold: Brugernes transport af udstyr til gammaradiografi i specialkøretøjer er undtaget, men omfattet af særregler.

RO-SQ 6.2

Om: Transport af affald fra sundhedssektoren, som indebærer smittefare og behandles som anatomiske dele, der er omfattet af UN 3291, med en masse på højst 15 kg.

Henvisning til direktivets bilag: Bilag A og B.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 12.

Den nationale lovgivnings indhold: Undtagelse fra ADR-kravene for transport af affald fra sundhedssektoren, som indebærer smittefare og behandles som anatomiske dele, der er omfattet af UN 3291, med en masse på højst 15 kg.

RO-SQ 6.3

Om: Transport af farlige stoffer i offentlige transportmidler til personbefordring (18).

Henvisning til direktivets bilag: 8.3.1.

Indhold i direktivets bilag: Transport af personer og farlige stoffer.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 21.

Den nationale lovgivnings indhold: Transport af farlige stoffer er tilladt i offentlige transportmidler i håndbagagen, idet kun bestemmelserne om emballering og mærkning af kolli i kapitel 4.1, 5.2 og 3.4 finder anvendelse.

Bemærkninger: Håndbagage må kun indeholde farligt gods til personlig brug eller egen erhvervsmæssig brug. Bærbare gasbeholdere er tilladt for patienter med åndedrætsbesvær i den mængde, der er nødvendig under rejsen.

RO-SQ 6.4

Om: Selvstændiges transport af små mængder af farlige stoffer (18).

Henvisning til direktivets bilag: 5.4.1.

Indhold i direktivets bilag: Transportdokument obligatorisk.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 23-2.

Den nationale lovgivnings indhold: Selvstændiges transport af små mængder farlige stoffer, som ikke overskrider grænseværdierne i punkt 1.1.3.6, er ikke omfattet af pligten til at medføre et transportdokument som anført i punkt 5.4.1.

IRLAND

RO-SQ 7.2

Om: Fritagelse for kravet i punkt 5.4.0 i ADR om transportdokument ved transport af pesticider i ADR-klasse 3, opført under 2.2.3.3 som FT2-pesticider (flammepunkt < 23 °C), og ADR-klasse 6.1, opført under 2.2.61.3 som T6-pesticider, flydende (flammepunkt ikke under 23 °C), hvor mængderne af det transporterede farlige gods ikke overstiger mængderne i punkt 1.1.3.6 i ADR.

Henvisning til direktivets bilag: 5.4.

Indhold i direktivets bilag: Transportdokument påkrævet.

Henvisning til den nationale lovgivning: Regulation 82(9) of the »Carriage of Dangerous Goods by Road Regulations 2004«.

Den nationale lovgivnings indhold: Der kræves ikke transportdokument ved transport af disse pesticider i ADR-klasse 3 og 6.1, medmindre mængden af det transporterede farlige gods overstiger de mængder, der er fastsat i ADR, punkt 1.1.3.6.

Bemærkninger: Unødvendigt og byrdefuldt krav ved lokal transport og levering af disse pesticider.

▼M2

RO-SQ 7.4 (ændret)

Om : Fritagelse fra nogle af ADR-bestemmelserne om emballering og mærkning ved transport af små mængder (under grænserne i 1.1.3.6) af pyrotekniske genstande, hvis udløbsdato er overskredet, med klassifikationskode 1.3G, 1.4G og 1.4S i ADR-klasse 1 og med de tilhørende stofidentifikationsnumre UN0092, UN0093, UN0191, UN0195, UN0197, UN0240, UN312, UN0403, UN0404 eller UN0453 til nærmeste militære kaserne med henblik på bortskaffelse.

Henvisning til direktivets bilag : 1.1.3.6, 4.1, 5.2 og 6.1.

Indhold i direktivets bilag : Bortskaffelse af udløbne pyrotekniske genstande.

Den nationale lovgivnings indhold : ADR's bestemmelser om emballering og mærkning af pyrotekniske genstande med UN-numrene UN 0092, UN 0093, UN 0403 og UN 0404, hvis udløbsdato er overskredet, ved transport til nærmeste militære kaserne finder ikke anvendelse, forudsat at de generelle emballeringsbestemmelser i ADR overholdes, og at transportdokumentet indeholder supplerende oplysninger. Dette gælder kun for lokal transport til nærmeste militære kaserne af små mængder af disse udløbne pyrotekniske genstande med henblik på forsvarlig bortskaffelse.

Henvisning til den nationale lovgivning : Regulation 82(10) of the Carriage of Dangerous Goods by Road Regulations 2004.

Bemærkninger : Der har været vanskeligheder med transport af små mængder af udløbne maritime nødsignaler, især fra lystbåde og skibsudrustningsbutikker, til militære kaserner med henblik på forsvarlig bortskaffelse, især hvad angår kravene til emballering. Undtagelsen vedrører små mængder (mindre end anført i punkt 1.1.3.6) ved lokal transport.

▼B

RO-SQ 7.5

Om: Undtagelse fra kravene i kapitel 6.7 og 6.8 til vejtransport af nominelt tomme, urensede lagertanke (for stationær oplagring) med henblik på rensning, reparation, prøvning eller ophugning.

Henvisning til direktivets bilag: 6.7 og 6.8.

Indhold i direktivets bilag: Bestemmelser om konstruktion, fremstilling, eftersyn og prøvning af tanke.

Henvisning til den nationale lovgivning: Foreslået ændring af »Carriage of Dangerous Goods by Road Regulations 2004«.

Den nationale lovgivnings indhold: [Foreslået] Undtagelse fra kravene i kapitel 6.7 og 6.8 i ADR til vejtransport af nominelt tomme, urensede lagertanke (for stationær oplagring) med henblik på rensning, reparation, prøvning eller ophugning. Forudsætninger: a) så stor en del som praktisk muligt af de rørledninger, der var forbundet med tanken, skal være fjernet; b) tanken skal udstyres med en passende trykaflastningsventil, som skal forblive funktionsdygtig under transporten; og c) alle åbninger i tanken og i eventuelt tilbageværende tilsluttede rørledninger, jf. dog forudsætning b), skal være forseglet for at hindre udslip af farligt gods, i det omfang det med rimelighed er praktisk muligt at gøre det.

Bemærkninger: Disse tanke anvendes til oplagring af stoffer på faste lokaliteter og ikke til transport af gods. De vil indeholde meget små mængder af farligt gods under transport til forskellige lokaliteter med henblik på rensning, reparation m.v.

Tidligere under artikel 6.10.

RO-SQ 7.6

Om: Undtagelse fra kravene i kapitel 5.3, 5.4, del 7 og bilag B i ADR til transport af flasker med gasser, der benyttes som udskænkningsmiddel (til drikkevarer), når de transporteres på samme køretøj som drikkevarerne (som de skal benyttes til).

Henvisning til direktivets bilag: 5.3, 5.4, 7 og bilag B.

Indhold i direktivets bilag: Mærkning af køretøjer, transportdokumenter og bestemmelser om transportudstyr og transportoperationer.

Henvisning til den nationale lovgivning: Foreslået ændring til Carriage of Dangerous Goods by Road Regulations 2004.

Den nationale lovgivnings indhold: [Foreslået] Undtagelse fra kravene i kapitel 5.3, 5.4, del 7 og bilag B i ADR til transport af flasker med gasser, der benyttes som udskænkningsmiddel (til drikkevarer), når de transporteres på samme køretøj som drikkevarerne (som de skal benyttes til).

Bemærkninger: Hovedaktiviteten er distribution af emballerede drikkevarer, som ikke er ADR-stoffer, sammen med nogle få små gasflasker med tilhørende udskænkningsgasser.

Tidligere under artikel 6.10.

RO-SQ 7.7

Om: Fritagelse af beholdere i indenlandsk transport i Irland fra kravene til konstruktion og prøvning samt anvendelsesbestemmelserne, som er indeholdt i kapitel 6.2 og 4.1 i ADR, for så vidt angår flasker og trykfade til gasser i klasse 2, efter multimodal transport, der har omfattet søtransport, når: 1) flaskerne og trykfadene er konstrueret og prøvet samt anvendes i overensstemmelse med IMDG-koden, 2) flaskerne og trykfadene ikke genpåfyldes i Irland, men returneres til oprindelseslandet for den multimodale transport, og 3) flaskerne og trykfadene distribueres lokalt i små mængder.

Henvisning til direktivets bilag: 1.1.4.2, 4.1 og 6.2.

Indhold af direktivets bilag: Bestemmelser om multimodal transport, der omfatter søtransport, brug af flasker og trykfade til gasser i ADR-klasse 2 samt konstruktion og prøvning af disse flasker og trykfade for gasser i ADR-klasse 2.

Henvisning til den nationale lovgivning: Foreslået ændring til Carriage of Dangerous Goods by Road Regulations 2004.

Den nationale lovgivnings indhold: [foreslået] Bestemmelserne i kap 4.1. og 6.2 gælder ikke for flasker og trykfade til gasser i klasse 2, hvis 1) flaskerne og fadene er konstrueret og prøvet i overensstemmelse med IMDG-koden, 2) flaskerne og fadene benyttes efter reglerne i IMDG-koden, 3) flaskerne og fadene blev sendt til afsenderen ved en multimodal transport, der omfatter en strækning til søs, 4) flaskerne og fadene transporteres til den endelige bruger på en enkelt tur, der afsluttes inden for én dag, fra modtageren af den multimodale transport (jf. punkt 3 ovenfor), 5) flaskerne og fadene ikke genpåfyldes inden for staten, men returneres i nominelt tom tilstand til oprindelseslandet for den multimodale transport (jf. punkt 3 ovenfor), og 6) flaskerne og fadene distribueres lokalt inden for staten i små mængder.

Bemærkninger: Gasserne i disse flasker og trykfade har specifikationer, som forlanges af de endelige brugere, og som gør det nødvendigt at indføre dem fra steder uden for ADR-området. Efter brug skal de nominelt tomme flasker og fade returneres til oprindelseslandet med henblik på genpåfyldning med særligt specificerede gasser — de skal ikke genpåfyldes i Irland eller noget andet sted i ADR-området. Skønt de ikke er i overensstemmelse med ADR, opfylder de IMDG-koden og godkendes hertil. Den multimodale transport, der påbegyndes uden for ADR-området, forudsættes afsluttet hos importøren, hvorfra flaskerne og trykfadene skal distribueres til den endelige bruger lokalt i Irland i små mængder. Denne transport inden for Irland vil falde inden for den ændrede artikel 6, stk. 9, i direktiv 94/55/EF.

FINLAND

RO-SQ 13.1

Om: Transport af visse mængder af farligt gods i private biler og busser.

Henvisning til direktivets bilag: 4.1 og 5.4.

Indhold i direktivets bilag: Emballeringsbestemmelser, dokumentation.

Henvisning til den nationale lovgivning: Liikenne- ja viestintäministeriön asetus vaarallisten aineiden kuljetuksesta tiellä/Kommunikationsministeriets förordning om transport av farliga ämnen på väg (277/2002; 313/2003).

Den nationale lovgivnings indhold: Det er tilladt at transportere farligt gods i visse mængder under de i punkt 1.1.3.6 angivne med en maksimal nettomasse på højst 200 kg i private biler og busser uden at bruge transportdokumenter og uden at opfylde alle emballeringskrav.

RO-SQ 13.2

Om: Beskrivelse af tomme tanke i transportdokumentet.

Henvisning til direktivets bilag: 5.4.1.1.6.

Indhold i direktivets bilag: Særlige bestemmelser for tomme urensede emballager, køretøjer, containere, tanke, batterikøretøjer og MEGC'er.

Henvisning til den nationale lovgivning: Liikenne- ja viestintäministeriön asetus vaarallisten aineiden kuljetuksesta tiellä/Kommunikationsministeriets förordning om transport av farliga ämnen på väg (277/2002; 313/2003).

Den nationale lovgivnings indhold: Ved transport af tomme, urensede tankvogne, hvori to eller flere stoffer med UN-numrene 1202, 1203 og 1223 har været transporteret, kan beskrivelsen i transportdokumenterne efterfølges af teksten »har sidst indeholdt« sammen med navnet på det produkt, der har det laveste flammepunkt; »Tom tankvogn, 3, har sidst indeholdt: UN 1203 benzin, II«.

RO-SQ 13.3

Om: Mærkning af transportenheder for eksplosivstoffer.

Henvisning til direktivets bilag: 5.3.2.1.1.

Indhold i direktivets bilag: Generelle bestemmelser om mærkning med orangefarvede fareskilte.

Henvisning til den nationale lovgivning: Liikenne- ja viestintäministeriön asetus vaarallisten aineiden kuljetuksesta tiellä/Kommunikationsministeriets förordning om transport av farliga ämnen på väg (277/2002; 313/2003).

Den nationale lovgivnings indhold: Transporterende enheder, der (normalt i varevogne) transporterer små mængder eksplosivstoffer (højst 1 000 kg netto) til stenbrud og arbejdspladser, kan mærkes for og bag med fareseddel nr. 1.

RO-SQ 13.4

Om: Vedtagelse af RO-SQ 6.2.

Henvisning til den nationale lovgivning: Præciseres i kommende regler.

RO-SQ 13.5

Om: Vedtagelse af RO-SQ 6.4.

Henvisning til den nationale lovgivning: Præciseres i kommende regler.

DET FORENEDE KONGERIGE

▼M1

RO-SQ 15.1 (ændret)

Om : Transport af visse radioaktive stoffer med lav risiko, f.eks. ure, røgdetektorer og kompasskiver (E1).

Henvisning til direktivets bilag : De fleste krav i ADR.

Indhold i direktivets bilag : Krav til transport af klasse 7-materiale.

Henvisning til den nationale lovgivning : Radioactive Material (Road Transport) Regulations 2002 Regulation 5(4)(d). The Carriage of Dangerous Goods and Use of Transportable Pressure Equipment Regulations 2004: Regulation 3(10).

Den nationale lovgivnings indhold : Fuldstændig undtagelse for visse handelsvarer, der indeholder begrænsede mængder radioaktivt materiale, fra bestemmelserne i de nationale forskrifter. (En selvlysende anordning, som er beregnet til at bæres af en person; højst 500 røgdetektorer til privat brug, som hver indeholder en aktivitet på højst 40 kBq, pr. køretøj eller jernbanevogn; højst fem lysanordninger med gasformig tritium, som hver indeholder en aktivitet på højst 10 GBq, pr. køretøj eller jernbanevogn).

Bemærkninger : Undtagelsen er midlertidig, idet den ikke længere er påkrævet, når der i ADR er indarbejdet regler svarende til IAEA-reglerne.

RO-SQ 15.2 (ændret)

Om : Undtagelse fra kravet om transportdokument for visse mængder farligt gods (i andre klasser end klasse 7) som defineret i 1.1.3.6 (E2).

Henvisning til direktivets bilag : Punkt 1.1.3.6.2 og 1.1.3.6.3.

Indhold i direktivets bilag : Undtagelse fra nogle af kravene for en vis mængde pr. transporterende enhed.

Henvisning til den nationale lovgivning : The Carriage of Dangerous Goods and Use of Transportable Pressure Equipment Regulations 2004: Regulation 3(7)(a).

Den nationale lovgivnings indhold : Transportdokument er ikke påkrævet for begrænsede mængder, undtagen hvis de udgør en del af en større ladning.

Bemærkninger : Denne undtagelse er passende ved indenlandsk transport, hvor et transportdokument ikke altid er hensigtsmæssigt ved lokal distribution.

RO-SQ 15.3 (ændret)

Om : Transport mellem påfyldningssted og opstignings-/landingssted af tyndvæggede metalflasker til brug i varmluftballoner (E3).

Henvisning til direktivets bilag : Punkt 6.2.

Indhold i direktivets bilag : Krav til konstruktion og prøvning af gasbeholdere.

Henvisning til den nationale lovgivning : The Carriage of Dangerous Goods and Use of Transportable Pressure Equipment Regulations 2004: Regulation 5(15).

Den nationale lovgivnings indhold : Mulighed for transport af gasbeholdere til transport af UN 1011, 1965 og 1978, som ikke opfylder ADR-kravene, men som er omfattet af strenge luftfartskrav.

Bemærkninger : Gasflasker til varmluftballoner er konstrueret til at være så lette som muligt, hvilket betyder, at de ikke kan opfylde de normale krav til gasflasker. I gennemsnit har en ballonflaske en vandkapacitet på 70 liter, de største op til 90 liter. Der transporteres højst 5 flasker ad gangen på et køretøj.

▼M2

RO-SQ 15.4 (ændret)

Om : Undtagelse fra kravene til brandslukningsmateriel for køretøjer, der transporterer lavaktivt radioaktivt materiale (E4).

Henvisning til direktivets bilag : 8.1.4.

Indhold i direktivets bilag : Krav om, at køretøjer skal være udstyret med brandslukningsmateriel.

Henvisning til den nationale lovgivning : Radioactive Material (Road Transport) Regulations 2002, Regulation 5(4)(d).

Den nationale lovgivnings indhold :

Kravet om tilstedeværelse af brandslukningsmateriel bortfalder, når der kun transporteres undtagelseskolli (UN 2908, 2909, 2910 og 2911).

Begrænsede krav, når der kun transporteres få kolli.

Bemærkninger : Tilstedeværelse af brandslukningsmateriel er i praksis ikke relevant ved transport af UN 2908, 2909, 2910 og 2911, som ofte foregår i små køretøjer.

▼M1

RO-SQ 15.5 (ændret)

Om : Distribution af gods (undtagen gods i klasse 1, 4.2, 6.2 og 7) i indvendige emballager fra lokale distributionsdepoter til detailudsalg eller slutbrugere eller fra detailudsalg til slutbrugere (N1).

Henvisning til direktivets bilag : Punkt 6.1.

Indhold i direktivets bilag : Bestemmelser for konstruktion og prøvning af emballager.

Henvisning til den nationale lovgivning : The Carriage of Dangerous Goods and Use of Transportable Pressure Equipment Regulations 2004: Regulation 7(4) and Regulation 36 Authorisation Number 13.

Den nationale lovgivnings indhold : Emballager forlanges ikke forsynet med RID/ADR- eller UN-mærkning eller anden mærkning, hvis de indeholder gods som anført i bilag 3.

Bemærkninger : ADR-kravene er uhensigtsmæssige i de sidste faser af transporten fra en distributionscentral til en detailhandlende eller fra en detailhandlende til en slutbruger. Undtagelsen har til formål at tillade, at indvendige emballager med gods til detaildistribution kan transporteres i sidste led af en lokal distributionskæde uden ydre emballage.

RO-SQ 15.6 (ændret)

Om : Flytning af nominelt tomme faste tanke, der ikke er fremstillet som transportmateriel (N2).

Henvisning til direktivets bilag : Del 5 og 7-9.

Indhold i direktivets bilag : Krav til forsendelsesprocedurer, transport, drift og køretøjer.

Henvisning til den nationale lovgivning : The Carriage of Dangerous Goods and Use of Transportable Pressure Equipment Regulations 2004: Regulation 5(14).

Den nationale lovgivnings indhold : Bestemmelserne finder ikke anvendelse på transport af nominelt tomme lagertanke.

Bemærkninger : Flytning af sådanne faste tanke er ikke transport af farligt gods i normal forstand, og ADR-bestemmelserne kan ikke anvendes i praksis. Da tankene er nominelt tomme, indeholder de pr. definition reelt kun en meget lille mængde farligt gods.

▼B

RO-SQ 15.7

Om: Tilladelse til en anden »maksimal samlet mængde per transporterende enhed« for gods i klasse 1 i kategori 1 og 2 i tabellen i punkt 1.1.3.6.3 (N10).

Henvisning til direktivets bilag: 1.1.3.6.3 og 1.1.3.6.4.

Indhold i direktivets bilag: Undtagelser vedrørende mængder per transporterende enhed.

Henvisning til den nationale lovgivning: Carriage of Explosives by Road Regulations 1996,reg 13 and Schedule 5; reg. 14 and Schedule 4.

Den nationale lovgivnings indhold: Regler for undtagelse fra maksimale mængder og sammenlæsning af eksplosivstoffer.

Bemærkninger: Tilladelse til andre maksimale mængder for gods i klasse 1, nemlig »50« for kategori 1 og »500« for kategori 2. Ved udførelse af beregninger for sammenlæsning benyttes multiplikatoren »20« for transportkategori 2 og »2« for transportkategori 3.

Tidligere undtagelse i medfør af artikel 6, stk. 10.

RO-SQ 15.8

Om: Forhøjelse af den største nettovægt af eksplosive genstande, som er tilladt i EX/II-køretøjer (N13).

Henvisning til direktivets bilag: 7.5.5.2.

Indhold i direktivets bilag: Begrænsninger i mængden af eksplosive stoffer og genstande, der må transporteres.

Henvisning til den nationale lovgivning: Carriage of Explosives by Road Regulations 1996, reg.13, Schedule 3

Den nationale lovgivnings indhold: Begrænsninger i mængden af eksplosive stoffer og genstande, der må transporteres.

Bemærkninger: Lovgivningen i Det Forenede Kongerige tillader en nettovægt på højst 5 000 kg i type II-køretøjer for forenelighedsgruppe 1.1C, 1.1D, 1.1E og 1.1J.

Mange af de genstande i klasse 1.1C, 1,1D, 1.1E og 1.1J, der transporteres rundt i Europa, er store eller omfangsrige og har en længde på over 2,5 m. De består hovedsagelig i eksplosive genstande til militær brug. Begrænsningerne for konstruktion af EX/III-køretøjer (som skal være lukkede) gør, at det er meget vanskeligt at læsse sådanne genstande af og på. Nogle af genstandene vil kræve specialmateriel til af- og pålæsning i begge ender af transportvejen. I praksis findes sådant materiel sjældent. Der er kun få EX/III-køretøjer i brug i Det Forenede Kongerige, og det vil være meget bekosteligt for branchen, hvis det kræves, at der konstrueres yderligere specialiserede EX/III-køretøjer til transport af sådanne eksplosivtyper.

I Det Forenede Kongerige transporteres militære eksplosiver for det meste af private transportfirmaer, som ikke kan udnytte, at militære køretøjer er undtaget fra bestemmelserne i rammedirektivet. For at komme uden om dette problem har Det Forenede Kongerige altid tilladt transport af op til 5 000 kg af sådanne genstande med EX/II-køretøjer. Den nuværende grænse er ikke altid tilfredsstillende, da en genstand kan indeholde mere end 1 000 kg eksplosivt stof.

Siden 1950 er der kun sket to ulykker (begge i 1950'erne), hvor mere end 5 000 kg eksplosivt stof er eksploderet. De var forårsaget af henholdsvis et brændende dæk og et varmt udstødningssystem, der antændte presenningen. Disse brande kunne være indtruffet med en mindre last. Der var hverken dræbte eller kvæstede.

Erfaringen viser, at korrekt emballerede eksplosive genstande næppe kan gå af ved slagpåvirkning, som f.eks. ved en køretøjskollision. Oplysninger fra militære rapporter og fra data fra forsøg med missilnedslag viser, at der skal en større slagpåvirkning til end den, der sker ved faldprøvens 12 m fald, til at udløse patroner.

Nugældende sikkerhedsstandarder vil ikke blive berørt.

RO-SQ 15.9

Om: Undtagelse fra opsynskravet for små mængder af visse godstyper i klasse 1 (N12).

Henvisning til direktivets bilag: 8.4 og 8.5 S1(6).

Indhold i direktivets bilag: Krav om opsyn med køretøjer, hvori der transporteres en vis mængde farligt gods.

Henvisning til den nationale lovgivning: Carriage of Dangerous Goods by Road Regulations 1996, reg.24.

Den nationale lovgivnings indhold: Bestemmelser om sikker parkering og opsyn, men ikke krav om, at visse klasse 1-ladninger er under konstant opsyn, hvilket kræves i ADR kapitel 8.5 S1(6).

Bemærkninger: ADR-opsynskravene kan ikke altid opfyldes i national sammenhæng.

RO-SQ 15.10

Om: Lempelse af begrænsningerne for transport af blandede ladninger af eksplosivstoffer og sammenlæsning af eksplosivstoffer og andet farligt gods i jernbanevogne, køretøjer og containere (N4/5/6).

Henvisning til direktivets bilag: 7.5.2.1 og 7.5.2.2.

Indhold i direktivets bilag: Begrænsninger for sammenlæsning.

Henvisning til den nationale lovgivning: Carriage of Dangerous Goods by Road Regulations 1996, reg.18.

Den nationale lovgivnings indhold: Den nationale lovgivning er mindre restriktiv, hvad angår sammenlæsning af eksplosivstoffer, forudsat at transport af sådanne ladninger kan ske uden risiko.

Bemærkninger: Det Forenede Kongerige ønsker at tillade visse varianter af reglerne for sammenlæsning af eksplosivstoffer med hinanden og med andet farligt gods. Alle varianter begrænses mængdemæssigt med hensyn til en eller flere af ladningens dele og tillades kun, hvis der er truffet alle med rimelighed gennemførlige forholdsregler mod, at eksplosivstofferne kommer i berøring med andet farligt gods eller på anden måde bringer dette i fare eller bringes i fare af det.

Nedenfor følger nogle eksempler på, hvilke varianter Det Forenede Kongerige ønsker at tillade:

1. Eksplosivstoffer, der er klassificeret under UN nr. 0029, 0030, 0042, 0065, 0081, 0082, 0104, 0241, 0255, 0267, 0283, 0289, 0290, 0331, 0332, 0360 eller 0361, kan transporteres i samme køretøj som farligt gods, der er klassificeret under UN nr. 1942. Den tilladte mængde UN 1942 begrænses, som om det er et 1.1D-eksplosivstof

2. Eksplosivstoffer, der er klassificeret under UN nr. 0191, 0197, 0312, 0336, 0403, 0431 eller 0453, kan transporteres i samme køretøj som farligt gods (undtagen brandfarlige gasser, smittefarlige stoffer og giftige stoffer) i transportkategori 2 eller farligt gods i transportkategori 3 eller en kombination heraf, forudsat at den samlede mængde farligt gods i transportkategori 2 ikke overstiger 500 kg eller liter, og at den samlede nettomasse af sådanne eksplosivstoffer ikke overstiger 500 kg.

3. 1.4G-eksplosivstoffer kan transporteres sammen med brandfarlige væsker og brandfarlige gasser i transportkategori 2 eller ikke-brandfarlige, ikke-giftige gasser i transportkategori 3 eller en kombination heraf i samme køretøj, forudsat at den samlede mængde farligt gods ikke overstiger 200 kg eller liter, og at den samlede nettomasse af eksplosivstoffer ikke overstiger 20 kg.

4. Eksplosive genstande, der er klassificeret under UN nr. 0106, 0107 eller 0257, kan transporteres sammen med sådanne eksplosive genstande i forenelighedsgruppe D, E eller F, som de er komponenter til. Den samlede mængde eksplosivstoffer under UN nr. 0106, 0107 eller 0257, må ikke overstige 20 kg.

▼M2

RO-SQ 15.11 (ændret)

Om : Alternativ til anbringelse af orange fareskilte for små forsendelser af radioaktivt materiale i små køretøjer.

Henvisning til direktivets bilag : 5.3.2.

Indhold i direktivets bilag : Krav om anbringelse af orange fareskilte på små køretøjer, der transporterer radioaktivt materiale.

Henvisning til den nationale lovgivning : Radioactive Material (Road Transport) Regulations 2002, Regulation 5(4)(d).

Den nationale lovgivnings indhold :

Den tillader alle undtagelser, der er godkendt ved denne proces. Undtagelsen består i følgende:

Køretøjerne skal:

a) enten forsynes med faresedler efter de relevante forskrifter i ADR, punkt 5.3.2

b) eller, hvad angår køretøjer, som medfører mindre end 10 emballager med ikke-fissilt eller fissilt undtaget radioaktivt materiale, hvor summen af disses transportindekser er højst 3, kan køretøjerne være forsynet med et skilt ifølge kravene i den nationale lovgivning.

▼M1

LITAUEN

RO-SQ 20.1 (ny)

Om : Vedtagelse af RO-SQ 15.8.

Henvisning til den nationale lovgivning : Lietuvos Respublikos Vyriausybės 2000 m. kovo 23 d. nutarimas Nr. 337 Dėl pavojingų krovinių vežimo kelių transportu Lietuvos Respublikoje (Government resolution No. 337 on the Transport of Dangerous Goods by Road in the Republic of Lithuania, adopted on 23 March 2000).

▼B









BILAG II

Medlemsstaternes undtagelser for lokal indenlandsk transport

BELGIEN

RO-LT 1.1

Om: Transport i nærheden af industrianlæg, herunder transport på offentlig vej.

Henvisning til bilaget til direktiv 94/55/EF (i det følgende benævnt »direktivet«): Bilag A og B

Indhold i direktivets bilag: Bilag A og B.

Henvisning til den nationale lovgivning: Dérogations 2-89, 4-97 og 2-2000.

Den nationale lovgivnings indhold: Undtagelserne vedrører dokumentation og mærkning af kolli og førerens bevis.

Bemærkninger: Farligt gods transporteres mellem private områder

— undtagelse 2-89: tværs over offentlig vej (kemikalier i kolli)

— undtagelse 4-97: over en strækning på 2 km (blokke af råjern med en temperatur på 600 °C)

— undtagelse 2-2 000: over en strækning på ca. 500 m (IBC, PG II, III klasse 3, 5.1, 6.1, 8 og 9).

RO-LT 1.2

Om: Flytning af lagertanke, der ikke er forudsat anvendt som transportmateriel.

Henvisning til direktivets bilag: 1.1.3.2 (f).

Henvisning til den nationale lovgivning: Dérogations 6-82, 2-85.

Den nationale lovgivnings indhold: Flytning af nominelt tomme lagertanke til rengøring/reparation tillades.

Bemærkninger: Undtagelse registreret hos Europa-Kommissionen under nr. 7 (i medfør af artikel 6, stk. 10)

RO-LT 1.3

Om: Uddannelse af førere.

Lokal transport af UN 1202, 1203 og 1223 i kolli og i tanke (i Belgien inden for en radius af 75 km fra firmaets hovedkontor).

Henvisning til direktivets bilag: 8.2.

Indhold i direktivets bilag:

Uddannelsens opbygning:

1) Uddannelse, kolli.

2) Uddannelse, tanke.

3) Særlig uddannelse klasse 1.

4) Særlig uddannelse klasse 7.

Henvisning til den nationale lovgivning: Præciseres i kommende regler.

Den nationale lovgivnings indhold: Definitioner - bevis - udstedelse - duplikater - gyldighed og forlængelse - tilrettelæggelse af kurser og eksamener - undtagelser - straffe - afsluttende bestemmelser.

Bemærkninger: Det foreslås, at der afholdes et første kursus afsluttet med en prøve, kun om transport af UN 1202, 1203 og 1223 i kolli og i tanke inden for en radius af 75 km fra firmaets hovedkontor — uddannelsens længde skal opfylde ADR-kravene — efter 5 år skal føreren gennemføre et genopfriskningskursus og bestå en ny prøve — beviset får betegnelsen »national transport af UN 1202, 1203 og 1223 i medfør af artikel 6, stk. 9 i direktiv 94/55«.

RO-LT 1.4

Om: Transport af farligt gods i tanke med henblik på bortskaffelse ved forbrænding.

Henvisning til direktivets bilag: 3.2.

Henvisning til den nationale lovgivning: Dérogation 01 — 2002.

Den nationale lovgivnings indhold: Som undtagelse fra tabellen i kapitel 3.2 tillades brug af tankcontainer med tankkode L4BH i stedet for tankkode L4DH på særlige vilkår til transport af UN 3130, væske, der reagerer med vand, giftig, n.o.s.

Bemærkninger: Denne regel finder kun anvendelse på transport af farligt affald over korte afstande.

RO-LT 1.5

Om: Transport af affald til affaldsbortskaffelsesanlæg.

Henvisning til direktivets bilag: 5.2, 5.4, 6.1 (gamle regler: A5, 2X14, 2X12).

Indhold i direktivets bilag: Klassificering, mærkning og krav vedrørende emballering.

Henvisning til den nationale lovgivning: Arrêté royal relatif au transport de marchandises dangereuses par route.

Den nationale lovgivnings indhold: I stedet for at klassificere affald efter ADR, opdeles affaldet i forskellige grupper (antændelige opløsningsmidler, maling, syrer, batterier osv.) for at undgå farlige reaktioner inden for en gruppe. Konstruktionskravene til emballagerne er lempeligere.

Bemærkninger: Disse regler kan benyttes ved transport af små mængder affald til bortskaffelsesanlæg.

RO-LT 1.6

Om: Vedtagelse af RO-LT 14.5.

Henvisning til den nationale lovgivning:

RO-LT 1.7

Om: Vedtagelse af RO-LT 14.6.

Henvisning til den nationale lovgivning: —

RO-LT 1.8

Om: Vedtagelse af RO-LT 15.2.

Henvisning til den nationale lovgivning: —

DANMARK

RO-LT 2.1

Om: UN 1202, 1203, 1223 og klasse 2 — intet transportdokument.

Henvisning til direktivets bilag: 5.4.1.

Indhold i direktivets bilag: Transportdokument kræves.

Henvisning til den nationale lovgivning: Bekendtgørelse nr. 729 af 15.8.2001 om vejtransport af farligt gods.

Den nationale lovgivnings indhold: Ved transport af mineralolieprodukter hørende til klasse 3, UN-nr. 1202, 1203 og 1223 og gasser hørende til klasse 2 i forbindelse med levering til to eller flere modtagere og indsamling af tilsvarende returgods fra to eller flere af disse, kan transportdokumentet udelades, såfremt de skriftlige anvisninger foruden de i øvrigt i ADR krævede oplysninger indeholder oplysninger om UN-nr., stofnavn og klasse.

Bemærkninger: Begrundelsen for den ovenfor beskrevne nationale undtagelse er, at der er udviklet elektronisk udstyr, således at f.eks. olieselskaberne til stadighed kan sende oplysninger om kunderne til køretøjerne. Eftersom disse oplysninger ikke foreligger, når transporten påbegyndes, men sendes til køretøjet under transporten, kan transportdokumenterne ikke udfærdiges, inden transporten påbegyndes. Denne form for transport finder kun sted inden for begrænsede områder. Danmark har p.t. en lignende undtagelse i medfør af artikel 6, stk. 10.

▼M2

RO-LT 2.2

Om : Vedtagelse af RO-LT 14.6.

Henvisning til den nationale lovgivning : Bekendtgørelse nr. 437 af 6. juni 2005 om vejtransport af farligt gods.

RO-LT 2.3

Om : Vedtagelse af RO-LT 15.1.

Henvisning til den nationale lovgivning : Bekendtgørelse nr. 437 af 6. juni 2005 om vejtransport af farligt gods.

▼B

TYSKLAND

RO-LT 3.1

Om: Udeladelse af visse angivelser i transportdokumentet (n2).

Henvisning til direktivets bilag: 5.4.1.1.1.

Indhold i direktivets bilag: Transportdokumentets indhold.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 18.

Den nationale lovgivnings indhold: For alle klasser undtagen klasse 1 (bortset fra 1.4S), 5.2 og 7

kræves i transportdokumentet ikke anført oplysninger om

a) modtageren, hvis der er tale om lokal distribution (undtagen ved hele vognladninger og transport ad bestemte ruter)

b) antal og type emballager, hvis punkt 1.1.3.6 ikke finder anvendelse, og hvis køretøjet opfylder alle krav i bilag A og B

c) andet end transportdokument for seneste last, hvis der er tale om tomme urensede tanke.

Bemærkninger: Anvendelse af alle bestemmelserne er ikke praktisk mulig ved den pågældende transportform.

Undtagelsen er registreret hos Europa-Kommissionen under nr. 22 (i medfør af artikel 6, stk. 10)

RO-LT 3.2

Om: Bulktransport af PCB-kontamineret materiale i klasse 9.

Henvisning til direktivets bilag: 7.3.1.

Indhold i direktivets bilag: Bulktransport.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 11.

Den nationale lovgivnings indhold: Tilladelse til bulktransport i veksellad eller containere, der er forseglet, så de er uigennemtrængelige for væske og støv.

Bemærkninger: Undtagelse 11 tidsbegrænset: udløber 31.12.2004. Fra og med 2005 gælder samme bestemmelse i ADR og RID.

Se også den multilaterale aftale M137.

Liste nr. 4*.

RO-LT 3.3

Om: Transport af emballeret farligt affald.

Henvisning til direktivets bilag: 1 til 5.

Indhold i direktivets bilag: Klassificering, emballering og mærkning.

Henvisning til den nationale lovgivning: Gefahrgut-Ausnahmeverordnung — GGAV 2002 vom 6.11.2002 (BGBl. I S. 4350), geändert durch Artikel 2 der Verordnung vom 28.4.2003 (BGBl. I S. 595); Ausnahme 20.

Den nationale lovgivnings indhold: Klasse 2 til 6.1, 8 og 9: Sammenpakning og transport af farligt affald i kolli eller IBC'er; affaldet skal være emballeret i indvendige emballager (som indsamlet) og kategoriseret i specifikke affaldsgrupper (forebyggelse af farlige reaktioner i en affaldsgruppe); der skal anvendes særlige skriftlige instrukser vedrørende affaldsgrupper og som fragtbrev; indsamling af husholdnings- og laboratorieaffald m.v.

Bemærkninger: Liste nr. 6*.

GRÆKENLAND

RO-LT 4.1

Om: Undtagelse fra sikkerhedskravene for faste tanke (tankvogne), der er registreret inden den 31.12.2001, ved lokal transport af små mængder af visse kategorier af farligt gods.

Henvisning til direktivets bilag: 1.6.3.6, 6.8.2.4.2, 6.8.2.4.3, 6.8.2.4.4, 6.8.2.4.5, 6.8.2.1.17-6.8.2.1.22, 6.8.2.1.28, 6.8.2.2, 6.8.2.2.1 og 6.8.2.2.2.

Indhold i direktivets bilag: Krav til konstruktion, udstyr, typegodkendelse, eftersyn, prøvning og mærkning af faste tanke (tankvogne), aftagelige tanke, tankcontainere og tankveksellad med råtanke af metal samt batterikøretøjer og multielement-gascontainere (MEGC).

Henvisning til den nationale lovgivning: Τεχνικές Προδιαγραφές κατασκευής, εξοπλισμού και ελέγχων των δεξαμενών μεταφοράς συγκεκριμένων κατηγοριών επικινδύνων εμπορευμάτων για σταθερές δεξαμενές (οχήματα-δεξαμενές), αποσυναρμολογούμενες δεξαμενές που βρίσκονται σε κυκλοφορία. (Krav til konstruktion, udrustning, inspektioner og prøvning af faste tanke (tankvogne), aftagelige tanke i cirkulation for visse kategorier af farligt gods.)

Den nationale lovgivnings indhold: Overgangsbestemmelser: Faste tanke (tankvogne), aftagelige tanke og tankcontainere, der er registeret første gang i landet mellem den 1.1.1985 og den 31.12.2001, kan fortsat anvendes indtil den 31.12.2010. Disse overgangsbestemmelser gælder for vogne til transport af følgende farlige stoffer: (UN 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 og 3257). Transporten forudsættes at vedrøre små mængder eller finde sted som lokal transport med vogne, der er registreret i førnævnte referenceperiode. Overgangsperioden gælder for tankvogne, der er tilpasset til følgende:

1. ADR-bestemmelserne om eftersyn og prøvning i punkt 6.8.2.4.2, 6.8.2.4.3, 6.8.2.4.4 og 6.8.2.4.5 (ADR 1999: 211.151, 211.152, 211.153 og 211.154).

2. Mindste vægtykkelse 3 mm for tanke med inddelinger med rumindhold på op til 3 500 liter og mindst 4 mm konstruktionsstål for tanke med inddelinger med rumindhold på op til 6 000 liter, uanset skillevæggenes type og tykkelse.

3. Hvis det anvendte materiale er aluminium eller et andet metal, skal tankene opfylde tykkelseskravene og øvrige tekniske specifikationer, der fremgår af de tekniske tegninger, der er godkendt af de lokale myndigheder i det land, hvor vognen tidligere har været registreret. Foreligger der ingen tekniske tegninger, skal tankene opfylde kravene i punkt 6.8.2.1.17 (211.127).

4. Tankene skal opfylde forskrifterne i randnr./punkt 211.128, 6.8.2.1.28 (211.129) og punkt 6.8.2.2 sammen med punkt 6.8.2.2.1 og 6.8.2.2.2 (211.130, 211.131).

Nærmere betegnet tillades tankvogne med totalvægt under 4 tons, som er registreret første gang inden den 31.12.2002, og hvis vægtykkelse er mindre end 3 mm, til lokal transport af gasolie alene (UN 1202), hvis de ombygges til overensstemmelse med randnr. 211.127 (5)b4 (6.8.2.1.20).

RO-LT 4.2

Om: Undtagelser fra bestemmelserne om konstruktion af basiskøretøjet, for så vidt angår køretøjer til lokal transport af farligt gods, som er registreret første gang inden den 31. december 2001.

Henvisning til direktivets bilag: ADR 2001: 9.2, 9.2.3.2 og 9.2.3.3.

Indhold i direktivets bilag: Bestemmelser for konstruktion af basiskøretøjer.

Henvisning til den nationale lovgivning: Τεχνικές Προδιαγραφές ήδη κυκλοφορούντων οχημάτων που διενεργούν εθνικές μεταφορές ορισμένων κατηγοριών επικινδύνων εμπορευμάτων. (Tekniske forskrifter for ibrugværende køretøjer, der er bestemt til lokal transport af visse kategorier af farligt gods.)

Den nationale lovgivnings indhold: Undtagelsen gælder for køretøjer, der er bestemt til lokal transport af farligt gods (UN-nr. 1202, 1268, 1223, 1863, 2614, 1212, 1203, 1170, 1090, 1193, 1245, 1294, 1208, 1230, 3262 og 3257), og som er registreret første gang inden den 31. december 2001.

Ovennævnte køretøjer skal opfylde bestemmelserne i kapitel 9 (punkt 9.2.1-9.2.6) i bilag B til direktiv 94/55/EF, dog med følgende fravigelser:

Opfyldelse af bestemmelserne i punkt 9.2.3.2 er kun nødvendig, hvis køretøjet af producenten er udstyret med blokeringsfrie bremser og skal være udstyret med et retardersystem som defineret i 9.2.3.3.1, som dog ikke nødvendigvis opfylder bestemmelserne i punkt 9.2.3.3.2 og 9.2.3.3.3.

Elforsyningen til fartskriveren skal finde sted via en sikkerhedsbarriere, der er forbundet direkte til akkumulatoren (randnr. 220.514), og den elektriske løftemekanisme for truckakslen skal befinde sig, hvor den oprindelig er monteret af producenten af køretøjet, og være beskyttet i et passende forseglet hus (randnr. 220.517).

Tankvogne med en største masse på mindre end 4 tons til lokal transport af diesel/gasolie (UN-nr. 1202) skal opfylde bestemmelserne i punkt 9.2.2.3, 9.2.2.6, 9.2.4.3 og 9.2.4.5, men ikke nødvendigvis de øvrige.

Bemærkninger: Der er kun få af de ovenfor beskrevne køretøjer sammenlignet med det samlede antal allerede registrerede køretøjer, og de er tilmed kun beregnet til lokal transport. Den ønskede undtagelses form, størrelsen af den berørte køretøjsflåde og typen af det gods, der transporteres, udgør ikke et trafiksikkerhedsproblem.

SPANIEN

RO-LT 5.1

Om: Særligt udstyr til distribution af vandfri ammoniak.

Henvisning til direktivets bilag: 6.8.3.2.2.

Indhold i direktivets bilag: For at hindre at indholdet slipper ud i tilfælde af beskadigelse af de udvendige tømningsanordninger (rør, lukkeanordninger på siden) må den indvendige stopventil og dens sæde ikke kunne rives løs i tilfælde af ydre belastninger, og de skal være konstrueret på en sådan måde, at de kan modstå sådanne belastninger. Fyldnings- og tømningsanordninger (inklusive dæksler eller skruepropper) og eventuelle beskyttelseshætter skal kunne sikres mod uønsket åbning.

Henvisning til den nationale lovgivning: Real Decreto 2115/1998. Anejo 1. Apartado 3.

Den nationale lovgivnings indhold: Tanke, der benyttes i landbruget til udkørsel og spredning af vandfri ammoniak, og som er taget i brug inden den 1. januar 1992, kan være udstyret med udvendige i stedet for indvendige sikringsanordninger, forudsat at disse giver en beskyttelse, der mindst svarer til tankvæggens.

Bemærkninger: Før 1. januar 1992 var en tanktype med udvendige sikkerhedsanordninger i brug. Den anvendtes kun i landbruget til at sprede vandfri ammoniak direkte på marken. Forskellige tanke af denne art er stadig i brug i dag. De køres sjældent i fyldt tilstand på vejene, og benyttes kun til at sprede gødning på store gårde.

FRANKRIG

RO-LT 6.1

Om: Brug af søtransportdokument som transportdokument ved korte ture efter losning af skib.

Henvisning til direktivets bilag: 5.4.1.

Indhold i direktivets bilag: Oplysninger, som skal være indeholdt i det dokument, der benyttes som transportdokument for farligt gods.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 23-4.

Den nationale lovgivnings indhold: Søtransportdokumentet benyttes som transportdokument inden for en radius på 15 km.

RO-LT 6.2

Om: Transport af klasse 1-genstande sammen med farligt gods i andre klasser (91).

Henvisning til direktivets bilag: 7.5.2.1.

Indhold i direktivets bilag: Forbud mod sammenlæsning af kolli med forskellige faresedler.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 26.

Den nationale lovgivnings indhold: Mulighed for, at detonatorer (simple eller samlede) og varer, der ikke er i klasse 1, kan transporteres sammen på visse vilkår over afstande på højst 200 km i Frankrig.

RO-LT 6.3

Om: Transport af stationære LPG-lagertanke (18).

Henvisning til direktivets bilag: Bilag A og B.

Henvisning til den nationale lovgivning: Arrêté du 1er juin 2001 relatif au transport de marchandises dangereuses par route — Article 30.

Den nationale lovgivnings indhold: Der gælder særlige regler for transport af stationære LPG-lagertanke. Finder kun anvendelse på korte afstande.

RO-LT 6.4

Om: Særregler for uddannelse af førere og godkendelse af køretøjer til transport i forbindelse med landbrug (korte afstande).

Henvisning til direktivets bilag: 6.8.3.2, 8.2.1 og 8.2.2.

Indhold af direktivets bilag: Tankes udstyr og uddannelse af førere.

Henvisning til den nationale lovgivning: Arrêté du 1er juin 2001relatif au transport de marchandises dangereuses par route - Article 29.2 - Annexe D4.

Den nationale lovgivnings indhold: Særregler for godkendelse af køretøjer. Særlig uddannelse af førere.

IRLAND

RO-LT 7.1

Om: Undtagelse fra kravet i punkt 5.4.1.1.1 om, at transportdokumentet skal oplyse 1) afsenderens navn og adresse, 2) antallet af kolli og beskrivelse af dem og 3) den samlede mængde farligt gods, når der er tale om transport af petroleum, dieselolie eller F-gas (LPG) med angivelse af de respektive stofidentifikationsnumre UN 1223, UN 1202og UN 1965 til slutbrugeren.

Henvisning til direktivets bilag: 5.4.

Indhold i direktivets bilag: Dokumentation.

Henvisning til den nationale lovgivning: Regulation 82(2) of the »Carriage of Dangerous Goods by Road Regulations 2004«.

Den nationale lovgivnings indhold: Når petroleum, dieselolie eller F-gas (LPG) med stofidentifikationsnumrene hhv. UN 1223, UN 1202 og UN 1965, jf. bilag B.5 i bilag B til ADR, transporteres til slutbrugeren, er det ikke nødvendigt at anføre navn og adresse på afsenderen, antallet af kolli, hhv. IBC'er eller beholdere og beskrivelse af dem eller den samlede mængde transporteret gods, på den transporterende enhed.

Bemærkninger: Ved levering af fyringsolie til husholdninger er det almindelig praksis at fylde kundens lagertank op, uanset hvor meget der er i den i forvejen. På det tidspunkt, hvor den lastede tankvogn begynder sin tur, kan man således ikke vide, hvor stor den faktiske leverance bliver, ligesom man ikke kan vide, hvor mange kunder der skal leveres til på den enkelte tur. Når der skal leveres flasker med LPG til husholdninger, er det almindelig praksis at bytte de tomme flasker ud med fyldte, og heller ikke her kan man ved turens begyndelse vide, hvor mange kunder der skal betjenes, og hvor meget de hver især skal have.

RO-LT 7.2

Om: Undtagelse, der ved transport af tomme urensede tanke giver mulighed for at benytte transportdokumentet for seneste last som det transportdokument, der forlanges i punkt 5.4.1.1.1.

Henvisning til direktivets bilag: 5.4.

Indhold i direktivets bilag: Dokumentation.

Henvisning til den nationale lovgivning: Regulation 82(3) of the »Carriage of Dangerous Goods by Road Regulations 2004«.

Den nationale lovgivnings indhold: Ved transport af tomme urensede tanke er transportdokumentet for seneste last tilstrækkeligt.

Bemærkninger: Særlig ved levering af benzin og/eller dieselolie til tankstationer vender tankvognen direkte tilbage til oliedepotet (for ny påfyldning med henblik på de næste leverancer) straks efter levering af sidste last.

RO-LT 7.3

Om: Undtagelse, der giver mulighed for at losse og laste farligt gods på offentlige steder uden særlig tilladelse fra de kompetente myndigheder, selvom den særlige bestemmelse CV1 under punkt 7.5.11 eller S1 i kapitel 8.5 gælder for dette gods.

Henvisning til direktivets bilag: 7.5 og 8.5.

Indhold i direktivets bilag: Supplerende bestemmelser om af- og pålæsning og håndtering.

Henvisning til den nationale lovgivning: Regulation 82(5) of the »Carriage of Dangerous Goods by Road Regulations 2004«.

Den nationale lovgivnings indhold: Af- og pålæsning af farligt gods på offentlige steder er som afvigelse fra kravene i 7.5.11 og 8.5 tilladt uden særlig tilladelse fra den kompetente myndighed.

Bemærkninger: For indenlandsk transport inden for staten udgør denne bestemmelse en meget stor byrde for de kompetente myndigheder.

RO-LT 7.4

Om: Undtagelse, der muliggør transport af emulsionsmatrix til sprængstoffer med stofidentifikationsnummer 3375 i tanke.

Henvisning til direktivets bilag: 4.3.

Indhold i direktivets bilag: Anvendelse af tanke mv.

Henvisning til den nationale lovgivning: Regulation 82(6) of the »Carriage of Dangerous Goods by Road Regulations 2004«.

Den nationale lovgivnings indhold: Det tillades at transportere emulsionsmatrice til sprængstof med stofidentifikationsnummer UN 3375 i tanke.

Bemærkninger: Selvom matricen er klassificeret som fast stof, har den ikke pulver- eller granulatform.

RO-LT 7.5

Om: Undtagelse fra forbuddet i punkt 7.5.2.1 mod sammenlæsning af genstande i forenelighedsgruppe B og stoffer og genstande i forenelighedsgruppe D på samme køretøj som farligt gods i klasse 3, 5.1 og 8 i tanke.

Henvisning til direktivets bilag: 7.5.

Indhold i direktivets bilag: Bestemmelser om af- og pålæsning og håndtering.

Henvisning til den nationale lovgivning: Regulation 82(7) of the »Carriage of Dangerous Goods by Road Regulations 2004«.

Den nationale lovgivnings indhold: Kolli, der indeholder genstande i forenelighedsgruppe B i ADR-klasse 1, og kolli, der indeholder stoffer og genstande i forenelighedsgruppe D i ADR-klasse 1, må transporteres i samme køretøj som farligt gods i ADR-klasse 3, 5.1 eller 8, under forudsætning af, at: a) de pågældende kolli i ADR-klasse 1 transporteres i særskilte containere af lastrum, hvis konstruktion den kompetente myndighed har godkendt, og på vilkår, som den kompetente myndighed har godkendt, og b) de pågældende stoffer i ADR-klasse 3, 5.1 eller 8 transporteres i beholdere, der opfylder den kompetente myndigheds krav, hvad angår konstruktion, fremstilling, prøvning, undersøgelse, drift og anvendelse.

Bemærkninger: På betingelser, som den kompetente myndighed har godkendt, tillades det, at genstande og stoffer af klasse 1 i kompatibilitetsgruppe B og D læsses på samme køretøj som farligt gods i tanke af klasse 3, 5.1 og 8 — dvs. på »pumpevogne«.

RO-LT 7.6

Om: Undtagelse fra kravet i punkt 4.3.4.2.2, hvorefter bøjelige fyldnings- og tømningsrør, som ikke er permanent fastgjort til tanken på en tankvogn, skal være tomme under transport.

Henvisning til direktivets bilag: 4.3.

Indhold i direktivets bilag: Anvendelse af tankvogne.

Henvisning til den nationale lovgivning: Regulation 82(8) of the »Carriage of Dangerous Goods by Road Regulations 2004«.

Den nationale lovgivnings indhold: Oprullede slanger (herunder de tilhørende faste rør), der er monteret på tankvogne, som benyttes til detaildistribution af olieprodukter med stofidentifikationsnumrene UN 1202, UN 1223, UN 1011 og UN 1978, skal ikke være tomme under vejtransport, hvis der træffes de fornødne forholdsregler for at forebygge tab af indholdet.

Bemærkninger: Slanger monteret på tankvogne, som leverer til boliger, skal være permanent fyldte, også under transport. Udpumpningssystemet betegnes »wet-line« og kræver, at tankvognens måler og slange er fyldt, hvad der skal sikre, at kunden får den korrekte mængde af varen.

RO-LT 7.7

Om: Undtagelse fra visse krav i punkt 5.4.0, 5.4.1.1.1 og 7.5.11 i ADR om bulktransport af ammoniumnitratbaseret gødning, UN 2067, fra havne til modtagere.

Henvisning til direktivets bilag: 5.4.0, 5.4.1.1.1 og 7.5.11.

Indhold i direktivets bilag: Kravet om et særskilt transportdokument for hver tur med oplysning om den korrekte samlede mængde af den aktuelle last; kravet om at køretøjet skal renses før og efter turen.

Henvisning til den nationale lovgivning: Foreslået ændring til Carriage of Dangerous Goods by Road Regulations 2004.

Den nationale lovgivnings indhold: Forslag om undtagelse, der skal gøre det muligt at modificere ADR-kravene til transportdokumenter og rensning af køretøj. Formålet er at tage hensyn til de praktiske forhold ved bulktransport fra havn til modtager.

Bemærkninger: ADR-reglerne omfatter: a) krav om særskilt transportdokument med oplysning om den samlede masse for den aktuelle transport af farligt gods og b) den særlige bestemmelse CV24 om rensning for hvert eneste læs, der transporteres mellem havnen og modtageren under losningen af et bulkskib. Da der er tale om lokal transport i forbindelse med losning af et skib, hvor flere læs af samme stof transporteres mellem skib og modtager [inden for samme dag eller på hinanden følgende dage], må et enkelt transportdokument med tilnærmelsesvis angivelse af den samlede masse af hvert læs være nok, og det skulle ikke være nødvendigt at kræve den særlige bestemmelse CV24 anvendt.

NEDERLANDENE

RO-LT 10.1

Om: Ordning for transport af farligt affald fra husstande 2002.

Henvisning til direktivets bilag: 1.1.3.6; 3.3; 4.1.4; 4.1.6; 4.1.8; 4.1.10; 5.2.2; 5.4.0; 5.4.1; 5.4.3; 7.5.4; 7.5.7; 8.1.2.1 a) og b); 8.1.5 c); 8.3.6.

Indhold i direktivets bilag:

1.1.3.6: Undtagelser vedrørende mængden af farligt gods transporteret per transporterende enhed.

3.3: Særlige bestemmelser gældende for bestemte stoffer og genstande.

4.1.4: Fortegnelse over emballeringsforskrifter. 4.1.6: Særlige emballeringsbestemmelser for gods i klasse 2. 4.1.8: Særlige emballeringsbestemmelser for smittefarlige stoffer i klasse 6.2. 4.1.10: Særlige bestemmelser for sammenpakning.

5.2.2: Mærkning af kolli. 5.4.0: Ved enhver transport af gods, der er omfattet af ADR, skal den relevante dokumentation som foreskrevet i dette kapitel forefindes i den transporterende enhed, medmindre de i 1.1.3.1-1.1.3.5 anførte undtagelser finder anvendelse. 5.4.1: Transportdokument for farligt gods og beslægtede oplysninger. 5.4.3: Skriftlige anvisninger.

7.5.4: Forholdsregler i forbindelse med fødevarer, andre næringsmidler og foderstoffer.

7.5.7: Håndtering og stuvning.

8.1.2.1: Følgende dokumenter, ud over sådanne, som er foreskrevet i lovgivningen, skal følge med den transporterende enhed: a) De i 5.4.1 foreskrevne transportdokumenter vedrørende alt det transporterede farlige gods, og hvor det er relevant containerpakkeattesten foreskrevet i 5.4.2. b) De i 5.4.3 foreskrevne skriftlige anvisninger vedrørende alt det transporterede farlige gods. 8.1.5: Transporterende enheder med farligt gods skal være forsynet med: c) det nødvendige udstyr til at iværksætte de yderligere og særlige foranstaltninger, som er omtalt i de skriftlige anvisninger ifølge 5.4.3. 8.3.6: Standsning af motoren under af- og pålæsning.

Henvisning til den nationale lovgivning: Artikel 3 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 3. Følgende punkter i ADR finder ikke anvendelse:

a) 1.1.3.6

b) 3.3

c) 4.1.4; 4.1.6; 4.1.8; 4.1.10

d) 5.2.2; 5.4.0; 5.4.1; 5.4.3

e) 7.5.4; 7.5.7

f) 8.1.2.1 a) og b); 8.1.5 c); 8.3.6.

Bemærkninger: Ordningen er sådan udformet, at private kan aflevere »små mængder kemisk affald« på ét sted. Der kan f.eks. være tale om rester af sådanne materialer som farvestoffer. Faren reduceres mest muligt ved valg af transportmiddel, bl.a. brug af særlige transporterende enheder og opsætning af rygeforbudsskilte, så de er synlige for publikum.

Da der er tale om indlevering af små mængder og emballering af særlig karakter, giver denne artikel dispensation fra en række punkter i ADR. Andetsteds i ordningen er der supplerende regler.

RO-LT 10.2

Om: Ordning for transport af farligt affald fra husstande 2002.

Henvisning til direktivets bilag: 1.1.3.6.

Indhold i direktivets bilag: Undtagelser vedrørende mængden af farligt gods transporteret per transporterende enhed.

Henvisning til den nationale lovgivning: Artikel 10, onderdeel a, en 16, onderdeel b, van de Regeling vervoer huishoudelijk gevaarlijk afval 2002.

Den nationale lovgivnings indhold:

10a. Førerens bevis for uddannelse og den i artikel 16, stk. 1, litra b), omhandlede note forefindes i køretøjet.

16b. Føreren af køretøjet er uddannet til »transport af farligt affald« med bevis herfor udstedt af centralkontoret for uddannelse af erhvervschauffører, CCV.

Bemærkninger: Da der kan forekomme mange forskellige slags farligt affald fra husstande, skal transportoperatøren have bevis for faglig uddannelse, uanset at der kun er tale om små mængder affald. Derudover kræves det, at transportoperatøren har bevis for uddannelse til transport af farligt affald.

En af grundene hertil er, at man skal være sikker på, at operatøren ikke f.eks. blander syrer og baser sammen, og at han ved, hvad der er den korrekte reaktion i tilfælde af uheld.

RO-LT 10.3

Om: Ordning for transport af farligt affald fra husstande 2002.

Henvisning til direktivets bilag: 1.1.3.6.

Indhold i direktivets bilag: Undtagelser vedrørende mængden af farligt gods transporteret per transporterende enhed.

Henvisning til den nationale lovgivning: Artikel 10b van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 10b.

Følgende skal være til stede i køretøjet: b) skriftlige instrukser og oplysninger, der er udformet i overensstemmelse med bilaget til bekendtgørelsen om ordningen.

Bemærkninger: Da der i ordningen ikke gives dispensation fra punkt 1.1.3.6 i ADR, skal der også foreligge skriftlige instrukser for små mængder. Det skønnes nødvendigt på grund af de mange forskellige slags farligt affald, der kan afleveres, og da de, der afleverer det, (private) ikke er bekendt med den mulige fare.

RO-LT 10.4

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 6 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 6.

1. Farligt affald fra husstande skal afleveres i en tæt tillukket emballage, der er egnet til det pågældende stof, og a) som for genstande i klasse 6.2 ikke kan forvolde skade ved afleveringen b) som for farligt affald fra husstande, som har industriel oprindelse, består af en kasse med et rumindhold på højst 60 liter, hvori affaldet er anbragt adskilt efter fareklasse (kga-box).

2. Emballagen skal på ydersiden være fri for farligt affald.

3. Stoffets navn skal være anført på emballagen.

4. Der må kun afleveres én kasse som beskrevet i punkt 1, litra b), ad gangen.

Bemærkninger: Denne artikel er en følge af artikel 3, hvor bestemte passager i ADR erklæres ikke-gældende. Under denne ordning er emballage, der er godkendt i henhold til ADR, punkt 6.1, ikke påkrævet. Det skyldes, at der kun håndteres små mængder farlige stoffer. I stedet er der i denne artikel fastsat regler, bl.a. krav om, at de farlige stoffer afleveres i lukkede beholdere, så udsivning fra emballagerne undgås.

RO-LT 10.5

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 7, tweede lid, van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 7.2.

Køretøjets lastrum er adskilt fra førerhuset med en tyk solid væg, eller lastrummet er ikke en fast del af køretøjet.

Bemærkninger: Under denne ordning er emballage, der er godkendt i henhold til ADR, punkt 6.1, ikke påkrævet. Det skyldes, at der kun håndteres små mængder farlige stoffer. Artiklen indeholder supplerende krav, som skal forhindre, at der trænger giftige dampe ind i førerhuset.

RO-LT 10.6

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 8, eerste lid, van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 8.1.

Hvis lastrummet er lukket, er der foroven anbragt en udsugning, der hele tiden er i gang, og forneden er der ventilationsåbninger.

Bemærkninger: Under denne ordning er emballage, der er godkendt i henhold til ADR, punkt 6.1, ikke påkrævet. Det skyldes, at der kun håndteres små mængder farlige stoffer. Artiklen indeholder supplerende krav, som skal forhindre, at der akkumuleres giftige dampe i lastrummet.

RO-LT 10.7

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 9, eerste, tweede en derde lid, van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 9.

1. På køretøjet er der monteret enheder, som under transporten a) er beskyttet, så de ikke kan rykke sig, og b) er lukket med låg og beskyttet mod utilsigtet åbning.

2. Stk. 1, litra b), finder hverken anvendelse ved kørsel med indsamling eller, når køretøjet holder stille på indsamlingsturene.

3. Der skal i køretøjet være tilstrækkelig fri plads til, at det afleverede farlige affald kan sorteres og anbringes i de forskellige enheder.

Bemærkninger: Under denne ordning er emballage, der er godkendt i henhold til ADR, punkt 6.1, ikke påkrævet. Det skyldes, at der kun håndteres små mængder farlige stoffer. Hensigten med denne artikel er, ved hjælp af enheder til opbevaring af emballager, at garantere, at hver kategori af farligt gods opbevares korrekt.

RO-LT 10.8

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 14 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 14.

1. Farligt affald fra husstande transporteres udelukkende i celler.

2. Der er en særskilt celle for alle stoffer og genstande i de enkelte klasser.

3. For stoffer og genstande i klasse 8 er der særskilte celler for syrer, baser og akkumulatorer.

4. Aerosolbeholdere kan anbringes i papkasser, der kan lukkes, hvis disse kasser transporteres som angivet i artikel 9, stk. 1.

5. Hvis der er afleveret ildslukkere i klasse 2, kan de anbringes i samme celle som aerosolbeholdere, der ikke er pakket i papkasser.

6. Som fravigelse fra bestemmelserne i artikel 9, stk. 1, kræves der ikke låg ved transport af akkumulatorer, hvis de er anbragt på en sådan måde i cellen, at åbningerne deri er lukket og vender opad.

Bemærkninger: Denne artikel er en følge af artikel 3, hvor bestemte passager i ADR erklæres ikke-gældende. Under denne ordning er emballage, der er godkendt i henhold til ADR, punkt 6.1, ikke påkrævet. Artiklen indeholder krav til de celler, som farligt affald fra husstande opbevares midlertidigt i.

RO-LT 10.9

Om: Ordning for transport af farligt affald fra husstande 2002.

Henvisning til direktivets bilag: 6.1.

Indhold i direktivets bilag: Bestemmelser for konstruktion og prøvning af emballager.

Henvisning til den nationale lovgivning: Artikel 15 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 15.

1. Cellerne, eller kasserne til transport af aerosolbeholdere, skal være tydeligt mærket som følger: a) for aerosolbeholdere i klasse 2, som er anbragt i papkasser: ordet »SPUITBUSSEN« (spraydåser) b) for ildslukkere i klasse 2 og aerosolbeholdere: fareseddel nr. 2.2 c) for ildslukkere i klasse 3 og aerosolbeholdere: fareseddel nr. 3 d) for malingaffald i klasse 4.1: fareseddel nr. 4.1 e) for skadelige stoffer i klasse 6.1: fareseddel nr. 6.1 f) for genstande i klasse 6.2: fareseddel nr. 6.2 g) for ætsende stoffer i klasse 8: fareseddel nr. 8; desuden: h) for basiske stoffer, ordet »BASEN« (baser) i) for sure stoffer, ordet »ZUREN« (syrer) j) for akkumulatorer, ordet »ACCU'S« (akkumulatorer).

2. På de aflukkelige rum i køretøjer, hvor cellerne kan være anbragt, skal samme faresedler og tekst være anbragt synligt.

Bemærkninger: Denne artikel er en følge af artikel 3, hvor bestemte passager i ADR erklæres ikke-gældende. Under denne ordning er emballage, der er godkendt i henhold til ADR, punkt 6.1, ikke påkrævet. Artiklen indeholder krav til mærkning af de celler, som farligt affald fra husstande opbevares midlertidigt i.

RO-LT 10.10

Om: Ordning for transport af farligt affald fra husstande 2002.

Henvisning til direktivets bilag: 7.5.4.

Indhold i direktivets bilag: Forholdsregler i forbindelse med fødevarer, andre næringsmidler og foderstoffer.

Henvisning til den nationale lovgivning: Artikel 13 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 13.

1. Transport af fødevarer og foder samtidig med farligt affald fra husstande er forbudt.

2. Køretøjet skal holde stille under indsamlingen.

3. Køretøjet skal have gult blink, mens det kører eller holder stille for indsamling.

4. Under indsamling på et fast sted, der er afmærket til dette formål, skal motoren være standset; uanset punkt 3 kan det gule blink da være slået fra.

Bemærkninger: Forbuddet i ADR punkt 7.5.4 er her udvidet, da der med de mange stoffer, der afleveres, næsten altid vil være et stof i klasse 6.1 til stede.

RO-LT 10.11

Om: Ordning for transport af farligt affald fra husstande 2002

Henvisning til direktivets bilag: 7.5.9.

Indhold i direktivets bilag: Forbud mod rygning.

Henvisning til den nationale lovgivning: Artikel 9, vierde lid, van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 9.

4. Skilte med »rygning forbudt« skal være anbragt tydeligt på køretøjets sider og bagende.

Bemærkninger: Da ordningen går ud på, at private kan aflevere farlige stoffer, kræves det i artikel 9, stk. 4, at der er opsat tydelige skilte om »rygning forbudt«.

RO-LT 10.12

Om: Ordning for transport af farligt affald fra husstande 2002.

Henvisning til direktivets bilag: 8.1.5.

Indhold i direktivets bilag: Diverse udstyr

Transporterende enheder med farligt gods skal være forsynet med:

a) mindst én stopklods pr. køretøj af passende størrelse i forhold til køretøjets vægt og hjulenes diameter

b) det nødvendige udstyr til at iværksætte de generelle foranstaltninger, som er omtalt i de skriftlige anvisninger ifølge 5.4.3, bl.a. følgende: — to selvstående advarselsmarkeringer (f.eks. reflekterende kegler eller trekanter eller blinkende gule lygter, som er uafhængige af køretøjets elektriske system) — en sikkerhedsjakke eller -dragt af god kvalitet (f.eks. som beskrevet i europæisk standard EN 471) til hvert medlem af køretøjets mandskab — en håndlygte (se også 8.3.4) til hvert medlem af køretøjets mandskab — et åndedrætsbeskyttende udstyr i overensstemmelse med tillægsbestemmelse S7 (se kapitel 8.5), hvis denne finder anvendelse i henhold til angivelsen i kolonne 19 i tabel A i kapitel 3.2

c) det nødvendige udstyr til at iværksætte de yderligere og særlige foranstaltninger, som er omtalt i de skriftlige anvisninger ifølge 5.4.3.

Henvisning til den nationale lovgivning: Artikel 11 van de Regeling vervoer huishoudelijk gevaarlijk afval 2002.

Den nationale lovgivnings indhold: Artikel 11.

Til hvert medlem af køretøjets mandskab skal der i køretøjet forefindes et sikkerhedssæt med:

a) tætsluttende sikkerhedsbrille

b) åndedrætsværn

c) syrebestandige og syretætte overalls eller forklæde

d) handsker af syntetisk gummi

e) syrebestandige og syretætte støvler eller sikkerhedssko, samt

f) øjenskylleflaske med destilleret vand.

Bemærkninger: Da der afleveres mange forskellige farlige stoffer, stilles der ekstra krav om obligatorisk sikkerhedsudstyr ud over de i ADR punkt 8.1.5 anførte.

▼M2

PORTUGAL

RO-LT 12.1

Om : Transportdokument for UN 1965

Henvisning til direktivets bilag : 5.4.1.

Indhold i direktivets bilag : Krav til transportdokument.

Henvisning til den nationale lovgivning : Despacho DGTT 7560/2004, 16 de Abril de 2004, ao abrigo n.o 1 do artigo 5.o do Decreto-Lei n.o 267-A/2003, de 27 de Outubro.

Den nationale lovgivnings indhold :

Den korrekte forsendelsesbetegnelse, der skal anføres i transportdokumentet ifølge bestemmelserne i punkt 5.4.1 i RPE (Regulamento Nacional de Transporte de Mercadorias Perigosas por Estrada) for kommerciel butan- og propangas, der er omfattet af samlebetegnelsen »UN 1965 carbonhydridgasblanding, fordråbet, n.o.s.« og transporteres i flasker, kan erstattes af et andet handelsnavn som følger:

— »UN 1965 butan« for blanding A, A01, A02 og A0, jf. punkt 2.2.2.3 i RPE, ved transport i flasker

— »UN 1965 propan« for blanding C, jf. punkt 2.2.2.3 i RPE, ved transport i flasker.

Bemærkninger : Det erkendes, at det har stor betydning, at det gøres lettere for virksomhederne at udfylde transportdokumenterne for farligt gods, forudsat at sikkerheden ikke derved forringes.

RO-LT 12.2

Om : Transportdokument for tomme urensede tanke og containere.

Henvisning til direktivets bilag : 5.4.1.

Indhold i direktivets bilag : Krav til transportdokument.

Henvisning til den nationale lovgivning : Despacho DGTT 15162/2004, 28 de Julho de 2004, ao abrigo n.o 1 do artigo 5.o do Decreto-Lei n.o 267-A/2003, de 27 de Outubro.

Den nationale lovgivnings indhold : Ved returtransport af tomme tanke og containere, der har indeholdt farligt gods, kan det transportdokument, der er omhandlet i punkt 5.4.1 i RPE, erstattes af det transportdokument, der er udstedt for den nærmest foregående transport, hvorved godset er leveret.

Bemærkninger : Kravet om, at der ved transport af tomme tanke og containere, der har indeholdt farligt gods, skal foreligge et transportdokument i overensstemmelse med RPE, medfører i visse tilfælde praktiske vanskeligheder, som kan reduceres til et minimum, uden at sikkerheden forringes.

▼B

FINLAND

RO-LT 13.1

Om: Ændring af oplysninger i transportdokumentet for eksplosivstoffer.

Henvisning til direktivets bilag: 5.4.1.2.1.a).

Indhold i direktivets bilag: Særlige bestemmelser for klasse 1.

Henvisning til den nationale lovgivning: Liikenne- ja viestintäministeriön asetus vaarallisten aineiden kuljetuksesta tiellä/Kommunikationsministeriets förordning om transport av farliga ämnen på väg (277/2002; 313/2003).

Den nationale lovgivnings indhold: I transportdokumentet tillades det at anføre antallet af detonatorer ((1 000 detonatorer svarer til 1 kg eksplosivstof) i stedet for eksplosivstoffernes faktiske nettovægt.

Bemærkninger: Disse oplysninger anses for tilstrækkelige i indenlandsk transport. Undtagelsen benyttes hovedsagelig af sprængningsindustrien for små mængder i lokal transport.

Undtagelsen er registreret hos Europa-Kommissionen under nr. 31.

RO-LT 13.2

Om: Vedtagelse af RO-LT 14.2.

Henvisning til den nationale lovgivning: Præciseres i kommende regler.

RO-LT 13.3

Om: Vedtagelse af RO-LT 14.7.

Henvisning til den nationale lovgivning: Præciseres i kommende regler.

▼M2

RO-LT 13.4

Om : Vedtagelse af RO-LT 14.10.

Henvisning til den nationale lovgivning : Præciseres i kommende lovgivning.

▼B

SVERIGE

RO-LT 14.1

Om: Transport af farligt affald til bortskaffelsesanlæg for farligt affald.

Henvisning til direktivets bilag: 2, 5.2 og 6.1.

Indhold i direktivets bilag: Klassificering og mærkning samt krav til konstruktion og prøvning af emballager.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Lovgivningen består af enklere klassificeringskriterier, mindre strenge krav til konstruktion og prøvning af emballager og ændrede mærkningskrav.

Farligt affald inddeles i forskellige affaldsgrupper i stedet for at klassificeres ifølge ADR. Hver affaldsgruppe omfatter stoffer, som i overensstemmelse med ADR kan sammenpakkes.

Hver emballage kræves mærket med den pågældende affaldsgruppe i stedet for UN-nummeret.

Bemærkninger: Reglerne gælder kun for transport af farligt affald fra offentlige genbrugspladser til bortskaffelsesanlæg for farligt affald.

RO-LT 14.2

Om: Navn og adresse på afsender i transportdokumentet.

Henvisning til direktivets bilag: 5.4.1.1.

Indhold i direktivets bilag: Krav om generelle oplysninger i transportdokumentet.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: I den nationale lovgivning kræves afsenderens navn og adresse ikke, hvis tom urenset emballage returneres som led i et distributionssystem.

Bemærkninger: Tomme urensede returemballager vil i de fleste tilfælde stadig indeholde en lille mængde farligt gods.

Undtagelsen finder især anvendelse på virksomheder, der returnerer tomme urensede gasbeholdere, når de får leveret fyldte beholdere.

RO-LT 14.3

Om: Transport af farligt gods i nærheden af industrianlæg, herunder transport ad offentlig vej mellem anlæggenes forskellige dele.

Henvisning til direktivets bilag: Bilag A og B.

Indhold i direktivets bilag: Krav til transport af farligt gods på offentlig vej.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Transport i nærheden af industrianlæg, herunder transport ad offentlig vej mellem anlæggenes forskellige dele. Undtagelserne omhandler mærkning af emballager, transportdokumenter, førernes beviser og godkendelsesattest ifølge del 9.

Bemærkninger: Det forekommer ikke sjældent, at farligt gods overføres mellem private områder, der ligger på hver sin side af en offentlig vej. Sådan transport er ikke transport af farligt gods ad privat vej og bør derfor omfattes af de relevante krav.

Jf. også direktiv 96/49/EF, artikel 6, stk. 14.

RO-LT 14.4

Om: Transport af farligt gods, der er beslaglagt af myndighederne.

Henvisning til direktivets bilag: Bilag A og B.

Indhold i direktivets bilag: Krav til vejtransport af farligt gods.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Reglerne kan fraviges, hvis de er begrundet i beskyttelse af arbejdstagerne, risiko ved omladning, fremlæggelse af bevismateriale mv.

Reglerne kan kun fraviges, hvis sikkerhedsniveauet er tilfredsstillende ved normale transportforhold.

Bemærkninger: Undtagelserne gælder kun for myndigheder, der har beslaglagt farligt gods.

Undtagelsen agtes kun anvendt på lokal transport. Der kan være tale om transport af gods, der er taget i forvaring af politiet, f.eks. eksplosivstoffer eller tyvekoster. Problemet med denne type gods er, at man aldrig kan være sikker på klassificeringen. Dertil kommer, at godset ofte hverken er emballeret eller mærket i overensstemmelse med ADR. Politiet foretager flere hundrede sådanne transporter hvert år.

Indsmuglet spiritus må transporteres fra det sted, hvor det er beslaglagt, til et depot for bevismateriale og derfra til et destruktionsanlæg; de to sidstnævnte kan ligge ret langt fra hinanden. Undtagelserne indebærer, at a) hver emballage ikke behøver at være mærket, og at b) det ikke er nødvendigt at anvende godkendte emballager. Alle paller, der indeholder sådanne emballager, skal dog være korrekt mærket. Alle andre krav skal være opfyldt. Der foregår ca. 20 sådanne transporter om året.

RO-LT 14.5

Om: Transport af farligt gods i og omkring havne.

Henvisning til direktivets bilag: 8.1.2, 8.1.5, 9.1.2.

Indhold i direktivets bilag: Dokumenter, der skal følge med den transporterende enhed; alle transporterende enheder med farligt gods skal have det specificerede udstyr; godkendelse af køretøjer.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Dokumenter (undtagen førerens bevis) behøver ikke at følge med den transporterende enhed.

En transporterende enhed behøver ikke at have det i punkt 8.1.5 specificerede udstyr.

Der kræves ikke godkendelsesattest for trækkende køretøjer.

Bemærkninger: Jf. direktiv 96/49/EF, artikel 6, stk. 14.

RO-LT 14.6

Om: ADR-uddannelsesbevis for inspektører.

Henvisning til direktivets bilag: 8.2.1.

Indhold i direktivets bilag: Førere af køretøjer skal gennemføre uddannelseskurser.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Inspektører, der foretager den årlige tekniske inspektion af køretøjet, behøver hverken at gennemføre de uddannelseskurser, der er nævnt i 8.2, eller at være i besiddelse af ADR-uddannelsesbevis.

Bemærkninger: I nogle tilfælde kan køretøjer, der undersøges ved den tekniske inspektion, være lastet med farligt gods, f.eks. urensede tomme tanke.

Kravene i 1.3 og 8.2.3 finder stadig anvendelse.

RO-LT 14.7

Om: Lokal distribution af UN 1202, 1203 og 1223 i tankvogne.

Henvisning til direktivets bilag: 5.4.1.1.6, 5.4.1.4.1.

Indhold i direktivets bilag: For tomme urensede tanke og tankcontainere skal beskrivelsen følge punkt 5.4.1.1.6.

Hvis der er flere modtagere, kan deres navn og adresse anføres i andre dokumenter.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: For tomme urensede tanke og tankcontainere er beskrivelsen i medfør af 5.4.1.1.6 i transportdokumentet ikke påkrævet, hvis der i lasteplanen er anført et 0 ud for mængden af stoffet.

Modtagernes navn og adresse kræves ikke i noget dokument i køretøjet.

RO-LT 14.8

Om: Flytning af tomme urensede lagertanke, der ikke anses som transportmateriel.

Henvisning til direktivets bilag: 5.4.1.1.1, 6.8, 8.2.2.8.1.

Indhold i direktivets bilag: Transportdokument, krav til konstruktion, prøvning mv. af tanke samt førerens bevis.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Stoffer under UN 1202, 1203, 1223 og 1965 kan transporteres i faste tanke, der ikke er bestemt til brug som transportmateriel. Tankene skal være tomme.

Den transporterende enhed skal mærkes som en tankvogn med det pågældende stof. Føreren skal være i besiddelse af et bevis, jf. punkt 8.2.2.7.1.

Bemærkninger: Undtagelsen gælder ved flytning af lagertanke, f.eks. af hensyn til reparation eller vedligeholdelse.

Undtagelsen begrundes med, at man derved undgår den risiko og de miljøvirkninger, der er forbundet med rensning af de tomme tanke inden transporten.

Undtagelsen gælder for små mængder. Denne transporttype er ofte lokal, men i enkelte tilfælde kan den være længere end 300 km i det tyndt befolkede Nordsverige.

Vilkår for transporten: Udstyr på lagertanken må ikke være sådan anbragt, at det kan beskadiges under transporten. Dokumentation for, at lagertanken er godkendt til det pågældende stof, skal følge med køretøjet. Det materiel, der benyttes til fastgørelse af tanken til køretøjet, skal kunne fastholde en tank, der vejer det dobbelte af den tank, der transporteres. Brandfarlige stoffer må ikke transporteres som last på samme køretøj som tanken.

RO-LT 14.9

Om: Lokal transport i forbindelse med landbrug og byggearbejder.

Henvisning til direktivets bilag: 5.4, 6.8 og 9.1.2.

Indhold i direktivets bilag: Transportdokument; konstruktion af tanke; godkendelsesattest.

Henvisning til den nationale lovgivning: Särskilda bestämmelser om vissa inrikes transporter av farligt gods på väg och i terräng.

Den nationale lovgivnings indhold: Lokal transport i forbindelse med landbrug og byggearbejder er fritaget for at opfylde en række krav:

— En erklæring om det farlige gods kræves ikke.

— Ældre tanke/containere, der ikke er konstrueret i overensstemmelse med kapitel 6.8, men med ældre national lovgivning, og som er monteret på mandskabsvogne, kan stadig benyttes.

— Ældre tankvogne, der ikke opfylder kravene i 6.7 og 6.8, og som er beregnet til transport af stoffer under UN 1268, 1999, 3256 og 3257, med eller uden udstyr til udlægning af vejbelægning, kan stadig benyttes til lokal transport og omkring vejarbejder.

— Godkendelsesattest for mandskabsvogne og tankvogne med eller uden udstyr til udlægning af vejbelægning kræves ikke.

Bemærkninger: En mandskabsvogn er en slags campingvogn for et arbejdshold, hvori der er et opholdsrum og desuden monteret en ikke godkendt tank/container til dieselbrændstof beregnet til skovbrugstraktorer.

RO-LT 14.10

Om: Transport af eksplosivstoffer i tanke.

Henvisning til direktivets bilag: 4.1.4.

Indhold i direktivets bilag: Eksplosivstoffer må kun pakkes i emballager efter reglerne i 4.1.4.

Henvisning til den nationale lovgivning: Tillæg S — Særlige regler for indenlandsk transport af farligt gods ad vej, udstedt i medfør af loven om transport af farligt gods og den svenske forskrift i SÄIFS 1993: 4.

Den nationale lovgivnings indhold: Den kompetente nationale myndighed vil godkende køretøjer, der er bestemt til tanktransport af eksplosive stoffer. Tanktransport kan kun tillades for eksplosive stoffer, der er opregnet i forskriften, eller ved særlig tilladelse fra den kompetente myndighed.

Et køretøj, der er læsset med eksplosive stoffer i tanke, skal mærkes efter reglerne i 5.3.2.1.1, 5.3.1.1.2. og 5.3.1.4. Kun ét køretøj i den transporterende enhed må indeholde farligt gods.

Bemærkninger: Dette gælder kun for indenlandsk transport, og transporten er hovedsagelig lokal.

De pågældende forskrifter var gældende, før Sverige tiltrådte Den Europæiske Union.

Kun to selskaber udfører transport med eksplosive stoffer i tankvogne. Overgang til emulsioner forventes at finde sted i nær fremtid.

Gammel undtagelse nr. 84.

RO-LT 14.11

Om: Førerens bevis.

Henvisning til direktivets bilag: 8.2.

Indhold i direktivets bilag: Bestemmelser for uddannelse af køretøjets mandskab.

Henvisning til den nationale lovgivning: Tillæg S — Særlige regler for indenlandsk transport af farligt gods ad vej, udstedt i medfør af loven om transport af farligt gods.

Den nationale lovgivnings indhold: Føreruddannelse må ikke foretages i noget af de køretøjer, der er nævnt i 8.2.1.1.

Bemærkninger: Lokal transport.

▼M1

RO-LT 14.12 (ny)

Om : Transport af UN 0335 fyrværkeri.

Henvisning til direktivets bilag : Bilag B, punkt 7.2.4, V2 (1)

Indhold i direktivets bilag : Krav om brug af køretøjer af type EX/II eller EX/III.

Henvisning til den nationale lovgivning : Tillæg S — Særlige regler for indenlandsk transport af farligt gods ad vej, udstedt i medfør af loven om transport af farligt gods.

Den nationale lovgivnings indhold :

Ved transport af UN 0335 fyrværkeri finder den særlige bestemmelse V2 (1) i punkt 7.2.4 kun anvendelse, hvis nettovægten af det eksplosive indhold overstiger 3 000 kg (4 000 kg med påhængskøretøj), og hvis fyrværkeriet er klassificeret som UN 0335 ifølge tabellen for standardklassificering af fyrværkeri i punkt 2.1.3.5.5 i den 14. reviderede udgave af UN Recommendations on the Transport of Dangerous Goods.

En sådan klassificering finder sted med den kompetente myndigheds godkendelse. I transportenheden skal der medføres en bekræftelse af klassificeringen.

Bemærkninger :

Transport af fyrværkeri finder kun sted i to korte perioder om året, nemlig ved årsskiftet og ved månedsskiftet april/maj. Transporten fra leverandør til terminal kan uden større vanskeligheder udføres med den bestående flåde af EX-godkendte køretøjer. Distributionen af fyrværkeriet fra terminalerne til udsalgene og af overskudsvarer tilbage til terminalerne begrænses imidlertid af mangelen på EX-godkendte køretøjer. Transportørerne har ingen interesse i at investere i sådanne godkendelser, da de ikke kan få dækket deres udgifter. Det indebærer en risiko for fyrværkerileverandørernes eksistens, de de ikke kan få deres produkter på markedet.

For at denne undtagelse kan finde anvendelse, skal fyrværkeriet være klassificeret ifølge standardlisten i UN-henstillingerne, hvilket garanterer den mest aktuelle klassificering.

Der er indført en tilsvarende undtagelse for UN 0336 fyrværkeri i særlig bestemmelse 651 i punkt 3.3.1 i ADR 2005.

▼B

DET FORENEDE KONGERIGE

RO-LT 15.1

Om: Køretøjer med farligt gods, der krydser offentlig vej (N8).

Henvisning til direktivets bilag: Bilag A og B.

Indhold i direktivets bilag: Krav til transport af farligt gods på offentlig vej.

Henvisning til den nationale lovgivning: Carriage of Dangerous Goods by Road Regulations 1996, reg.3 Schedule 2 (3)(b); Carriage of Explosives by Road Regulations 1996, reg. 3(3)(b).

Den nationale lovgivnings indhold: Reglerne for transport af farligt gods gælder ikke for private områder, der ligger på hver sin side af en vej.

Bemærkninger: Det kan let forekomme, at gods overføres mellem private områder, der ligger på hver sin side af en vej. Der er ikke tale om transport af farligt gods ad offentlig vej i udtrykkets sædvanlige forstand, og i sådanne tilfælde bør ingen af forskrifterne for farligt gods finde anvendelse.

RO-LT 15.2

Om: Undtagelse fra forbuddet mod, at føreren og dennes medhjælper åbner emballager af farligt gods i en lokal distributionskæde fra et lokalt distributionsdepot til et detailudsalg eller en slutbruger, eller fra detailudsalget til slutbrugeren (dog ikke klasse 7) (N11).

Henvisning til direktivets bilag: 8.3.3.

Indhold i direktivets bilag: Forbud mod, at føreren og dennes medhjælper åbner kolli med farligt gods.

Henvisning til den nationale lovgivning: Carriage of Dangerous Goods by Road Regulations 1996, reg.12 (3).

Den nationale lovgivnings indhold: Forbuddet mod åbning af kolli modificeres med bestemmelsen »medmindre køretøjsoperatøren tillader det«.

Bemærkninger: En bogstavelig fortolkning af forbuddet i bilaget kan skabe alvorlige problemer for detaildistributionen.

▼M2

RO-LT 15.3

Om : Vedtagelse af RO-LT 14.12.

Henvisning til den nationale lovgivning : The Carriage of Dangerous Goods and Use of Transportable Pressure Equipment Regulations 2007 Part 1.

RO-LT 15.4

Om : Indsamling af brugte batterier med henblik på bortskaffelse eller genanvendelse.

Henvisning til direktivets bilag : Bilag A og B.

Indhold i direktivets bilag : Særlig bestemmelse 636.

Henvisning til den nationale lovgivning : The Carriage of Dangerous Goods and Use of Transportable Pressure Equipment 2007 part 1.

Den nationale lovgivnings indhold :

Der tillades følgende betingelser i stedet for særlig bestemmelse 636 i kapitel 3.3:

Brugte lithiumbatterier (UN3090 og UN3091), der er indsamlet og klargjort til transport med henblik på bortskaffelse mellem indsamlingsstedet og det anlæg, hvor den første behandling finder sted, sammen med andre batterier og akkumulatorer, der ikke indeholder lithium (UN2800 og UN3028), er ikke omfattet af de øvrige ADR-bestemmelser, hvis følgende betingelser er opfyldt:

— De skal være emballeret i 1H2-tromler eller 4H2-kasser, der opfylder kravene til emballagegruppe II for faste stoffer.

— lithiumbatterier og lithiumionbatterier må højst udgøre 5 % af den enkelte emballages indhold.

— Hver emballage må højst have en bruttovægt på 25 kg.

— Den samlede mængde emballager pr. transporterende enhed må ikke overstige 333 kg.

— Der må ikke derudover transporteres andet farligt gods.

Bemærkninger : Afleveringssteder for forbrugerne findes normalt i detailforretninger, og det er ikke hensigtsmæssigt at uddanne mange i at sortere og emballere brugte batterier efter ADR-bestemmelserne. Det britiske system kommer til at fungere ifølge retningslinjer, der er fastsat i UK Waste and Resources Action Programme, og indebærer desuden, at der stilles korrekt ADR-emballage og fornøden instruktion til rådighed.

▼M1

LITAUEN

RO-LT 20.1 (ny)

Om : Vedtagelse af RO-LT 4.1.

Henvisning til den nationale lovgivning : Lietuvos Respublikos Vyriausybės 2000 m. kovo 23 d. nutarimas Nr. 337 Dėl pavojingų krovinių vežimo kelių transportu Lietuvos Respublikoje (Government resolution No. 337 on the Transport of Dangerous Goods by Road in the Republic of Lithuania, adopted on 23 March 2000).

RO-LT 20.2 (ny)

Om : Vedtagelse af RO-LT 4.2.

Henvisning til den nationale lovgivning : Lietuvos Respublikos Vyriausybės 2000 m. kovo 23 d. nutarimas Nr. 337 »Dėl pavojingų krovinių vežimo kelių transportu Lietuvos Respublikoje« (Government resolution No. 337 on the Transport of Dangerous Goods by Road in the Republic of Lithuania, adopted on 23 March 2000).